dwar l-immigrazzjoni tan-nisa: l-irwol u l-post ta' l-immigranti nisa fl-Unjoni Ewropea

Kumitat għad-Drittijiet tan-Nisa u l-Ugwaljanza bejn is-Sessi

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra d-Direttiva tal-Kunsill 2004/81/KE tad-29 ta' April 2004 dwar il-permess ta' residenza li jinħareġ għal ċittadini ta' pajjiżi terzi li huma vittmi ta' traffikar tal-persuni jew li kienu s-suġġett ta' azzjoni biex tiffaċilita l-immigrazzjoni illegali, li jikkoperaw ma' l-awtoritajiet kompetenti

ĠU L 261, 6.8.2004, p.19. ,

– wara li kkunsidra l-Artikolu 13 tat-Trattat KE dwar il-ġlieda kontra d-diskriminazzjoni,

– wara li kkunsidra l-Artikolu 63 tat-Trattat KE li jagħti lill-Komunità setgħat u kompetenzi fl-oqsma ta' l-immigrazzjoni u l-kenn,

– wara li kkunsidra l-konklużjonijiet tal-Presidenza tal-Kunsill Ewropew li sar f'Tampere fil-15 u s-16 ta' Ottubru 1999, tal-Kunsill Ewropew li sar f'Laeken fl-14 u l-15 ta' Diċembru 2001, tal-Kunsill Ewropew li sar f'Seville fil-21 u t-22 ta' Ġunju 2002 u tal-Kunsill Ewropew li sar f'Thessaloniki fid-19 u l-20 ta' Ġunju 2003, li enfasizzaw l-importanza li jiġu żviluppati l-koperazzjoni u l-iskambju ta' informazzjoni fil-kuntest tal-grupp ta' punti ta' kuntatt ta' integrazzjoni nazzjonali li ġie stabbilit reċentement, b'mod partikulari bil-ħsieb li tiżdied il-koordinazzjoni tal-politiki rilevanti fil-livell nazzjonali u ta' l-Unjoni Ewropea,

– wara li kkunsidra l-'Green Paper' tal-Kummissjoni intitolata 'Dwar strateġija ta' l-UE għat-treġija tal-migrazzjoni ekonomika' ( COM(2004)0811 ),

– wara li kkunsidra l-'Green Paper' tal-Kummissjoni intitolata 'Dwar il-futur tan-netwerk ta' migrazzjoni Ewropew' ( COM(2005)0606 ),

– wara li kkunsisdra l-Komunikazzjoni tal-Kummissjoni intitolata 'Dwar l-immigrazzjoni, l-integrazzjoni u l-impjiegi' ( COM(2003)0336 ),

– wara li kkunsidra l-Komunikazzjoni tal-Kummissjoni li tistabbilixxi programm ta' qafas dwar is-solidarjetà u l-immaniġġjar ta' flussi ta' migrazzjoni għall-perjodu 2007-2013 ( COM(2005)0123 ),

– wara li kkunsidra l-Komunikazzjoni tal-Kummissjoni intitolata 'Il-migrazzjoni u l-iżvilupp: xi orjentazzjonijiet konkreti' ( COM(2005)0390 ),

– wara li kkunsidra l-proposta għal deċiżjoni tal-Parlament Ewropew u tal-Kunsill li tistabbilixxi l-Fond Ewropew għar-Refuġjati għall-perjodu 2008-2013 bħala parti mill-programm Ġenerali 'Is-solidarjetà u l-immaniġġjar tal-flussi ta' migrazzjoni' ( COM(2005)0123 - 2005/0046(COD) ),

– wara li kkunsidra l-proposta għal deċiżjoni tal-Parlament Ewropew u tal-Kunsill li tistabbilixxi l-Fond Ewropew għall-Fruntieri Esterni għall-perjodu 2007-2013 bħala parti mill-programm Ġenerali 'Is-solidarjetà u l-immaniġġjar tal-flussi ta' migrazzjoni' ( COM(2005)0123 - 2005/0047(COD) ),

– wara li kkunsidra l-proposta għal deċiżjoni tal-Kunsill li tistabbilixxi l-Fond Ewropew għall-Integrazzjoni ta' Ċittadini ta' Pajjiżi Terzi għall-perjodu 2007-2013 bħala parti mill-programm Ġenerali 'Is-solidarjetà u l-immaniġġjar tal-flussi ta' migrazzjoni' ( COM(2005)0123 - 2005/0048(CNS) ),

– wara li kkunsidra l-proposta għal deċiżjoni tal-Parlament Ewropew u tal-Kunsill li tistabbilixxi l-Fond Ewropew għar-Ripatrijazzjoni għall-perjodu 2008-2013 bħala parti mill-programm Ġenerali 'Is-solidarjetà u l-immaniġġjar tal-flussi ta' migrazzjoni' ( COM(2005)0123 - 2005/0049(COD) ),

– wara li kkunsidra l-Komunikazzjoni tal-Kummissjoni intitolata 'Aġenda komuni għall-integrazzjoni.

Qafas għall-integrazzjoni ta' ċittadini ta' pajjiżi terzi fl-Unjoni Ewropea' ( COM(2005)0389 ),

– wara li kkunsidra l-Komunikazzjoni tal-Kummissjoni intitolata 'Pjan ta' politika dwar il-migrazzjoni legali' ( COM(2005)0669 ),

– wara li kkunsidra l-Komunikazzjoni tal-Kummissjoni intitolata 'Azzjonijiet prijoritarji biex ikun hemm reazzjoni għall-isfidi tal-migrazzjoni: l-ewwel segwitu għal Hampton Court' ( COM(2005)0621 ),

– wara li kkunsidra l-Komunikazzjoni tal-Kummissjoni intitolata ' Programm tematiku għall-koperazzjoni ma' pajjiżi terzi fl-oqsma tal-migrazzjoni u l-kenn politiku' ( COM(2006)0026 ),

– wara li kkunsidra d-Direttiva tal-Kunsill 2000/43/KE tad-29 ta' Ġunju 2000 li timplimenta l-prinċipju tat-trattament ugwali bejn il-persuni irrispettivament mill-oriġini razzjali jew etnika tagħhom

ĠU L 180, 19.7.2000, p.

– wara li kkunsidra d-Direttiva tal-Kunsill 2003/86/KE tat-22 ta' Settembru 2003 dwar id-dritt għar-rijunifikazzjoni tal-familja

ĠU L 251, 3.10.2003, p.

– wara li kkunsidra d-Direttiva tal-Kunsill 2003/109/KE tal-25 ta' Novembru 2003 dwar l-istejtus ta' ċittadini ta' pajiżi terzi li huma residenti għal żmien twil

ĠU L 16, 23.1.2004, p.

– wara li kkunsidra d-Direttiva tal-Kunsill 2004/83/KE tad-29 ta' April 2004 dwar standards minini għall-kwalifiki u l-istejtus ta' ċittadini ta' pajjiżi terzi jew ta' persuni apolidi bħala refuġjati jew bħala persuni li għal raġunijiet oħra jeħtieġu l-protezzjoni internazzjonali u l-kontenut tal-protezzjoni li tingħata

ĠU L 304, 30.9.2004, p.

– wara li kkunsidra l-proposta għal regolament tal-Parlament Ewropew u tal-Kunsill dwar l-istatistiki tal-Komunità dwar l-emigrazzjoni u l-protezzjoni internazzjonali ( COM(2005)0375 - 2005/0156(COD) ),

– wara li kkunsidra r-riżoluzzjoni tiegħu tat-13 ta' Ottubru 2005 dwar l-integrazzjoni ta' immigranti fl-Ewropa permezz ta' skejjel u edukazzjoni b'diversi lingwi

– wara li kkunsidra r-riżoluzzjoni tiegħu tad-9 ta' Ġunju 2005 dwar ir-rabta bejn il-migrazzjoni illegali u l-integrazzjoni tal-migranti

– wara li kkunsidra r-riżoluzzjoni tiegħu tal-15 ta' Jannar 2004 dwar il-Komunikazzjoni tal-Kummissjoni dwar l-immigrazzjoni, l-integrazzjoni u l-impjiegi

ĠU C 92 E, 16.4.2004, p.

– wara li kkunsidra r-riżoluzzjoni tiegħu tad-9 ta' Marzu 2004 dwar nisa minn gruppi tal-minoranza fl-Unjoni Ewropea

ĠU C 102, 28.4.2004, p.

– wara li kkunsidra l-programm ta' l-Aja adottat mill-Kunsill Ewropew fl-4 ta' Novembru 2004 li fassal l-objettivi li jridu jkunu implimentati fiz-zona ta' ħelsien, sigurtà u ġustizzja fil-perjodu 2005-2010,

– wara li kkunsidra l-laqgħa tal-ministri informali li saret fi Groningen fid-9 ta' Novembru 2004 li waqtha ministri responsabbli għall-politika ta' integrazzjoni ltaqgħu għall-ewwel darba,

– wara li kkunsidra l-prinċipji basiċi komuni dwar l-integrazzjoni adottati mill-Kunsill ta' l-Unjoni Ewropea fid-19 ta' Novembru 2004, li jirrappreżentaw sett koerenti ta' rakkomandazzjonijiet li għandu jifforma l-pedamenti tal-politika ta' integrazzjoni ta' l-Unjoni Ewropea,

– wara li kkunsidra l-Karta tad-Drittijiet Fundamentali ta' l-Unjoni Ewropea, u b'mod partikulari l-Artikoli 18, 20, 21 u 22 tagħha,

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għad-Drittijiet tan-Nisa u l-Ugwaljanza bejn is-Sessi ( A6-0307/2006 ),

A. billi n-numru ta' immigranti nisa qed jiżdied kontinwament fl-UE, li jirrappreżenta madwar 54% tan-numru totali ta' immigranti u li jkopri firxa dejjem iktar wiesgħa ta' kategoriji (migrazzjoni ekonomika, immigrazzjoni minħabba diżastri, rijunifikazzjoni tal-familja, refuġjati politiċi jew dawk li qed jaħarbu kunflitti armati, immigrazzjoni minħabba żwieġ sfurzat u mutilazzjoni ġenitali femminili, immigrazzjoni irregolari, kenn),

B. billi m'hemm l-ebda politika xierqa Ewropea organizzata u kkoordinata dwar l-immigrazzjoni u l-Unjoni u l-Istati Membri tagħha għandhom bżonn ifasslu politika biex tirregola l-immigrazzjoni f'kollaborazzjoni ma' pajjiżi terzi,

C. billi l-immigranti nisa, bħala regola ġenerali, jiltaqgħu ma' problemi sinifikanti biex jintegraw, l-iktar f'termini ta' diffikultà biex jidħlu fis-suq tax-xogħol, rati baxxi ta' l-impjiegi u rati għolja tal-qgħad, impjiegi f'xogħol temporanju jew b'paga baxxa mingħajr ebda protezzjoni soċjali u ekonomika, jew f'setturi ta' l-ekonomija l-'griża' u impjiegii mhux iddikjarati, ħiliet lingwistiċi limitati, rata baxxa ta' parteċipazzjoni fl-edukazzjoni bażika u, fuq kollox, fl-edukazzjoni terzjarja, parteċipazzjoni limitata fil-ħajja soċjali, politika, trejdjunjonistika u kulturali tal-pajjiż ospitanti, faqar u esklużjoni soċjali; billi, madankollu, numru kbir ta' nisa żgħażagħ gradwati mis-sistemi ta' edukazzjoni ogħla tal-pajjiżi tagħhom jiġu l-Unjoni Ewropea u jsibu xogħlijiet li ma tantx jeħtieġu sengħa, pereżempju bħala staff domestiku, bħala konsegwenza tar-rata għolja ta' qgħad tan-nisa f'pajjiżhom u l-paga baxxa għall-professjonijiet u l-impjiegii tal-ħiliet u l-kwalifiki tagħhom,

D. billi immigranti nisa ta' spiss jiltaqgħu ma' diskriminazzjoni serja bħala individwi li jiddependu mill-istejtus legali ta' żewġhom, fuq il-bażi tad-Direttiva 2003/86/KE (stejtus mhux awtonomu, aċċess ristrett għas-suq tax-xogħol, stejtus ta' residenza mhux ċert fil-każ ta' rmulija, divorzju, eċċ.) u minħabba l-mentalità, l-isterjotipi negattivi u l-prattiki li jġibu mill-pajjiżi ta' l-oriġini tagħhom li huma prevalenti fis-soċjetà ospitanti; jinnota, barra dan, li f'xi soċjetajiet immigranti, in-nisa jiffaċċjaw problemi serji bħall-emarġinazzjoni iż-żwiġijiet sfurzati , il-mutilazzjoni ġenitali femminili u reati għall-unur,

E. filwaqt li jenfasizza li f'ħafna u ħafna każi l-integrazzjoni ta' immigranti nisa fis-soċjetà tiddetermina l-integrazzjoni ta' membri tat-tieni u t-tielet ġenerazzjonijiet ta' ċittadini li ġejjin min-nisel ta' l-immigranti,

F. billi l-immigranti nisa huma iktar esposti għal abbuż, kemm psikoloġiku u kemm fiżiku, jew minħabba d-dipendenza finanzjarja u legali tagħhom fuq żewġhom jew minħabba li l-immigranti nisa b'ebda stejtus legali huma iktar suxxettibbli għal abbuż u sfruttar sesswali fil-post tax-xogħol u għat-traffikanti tal-persuni; billi, fil-każ ta' l-immigranti nisa li l-istejtus tagħhom hu irregolari, dan in-nuqqas ta' stejtus legali fi ħdan it-territorju ta' l-Istat fejn joqogħdu jesponihom b'mod partikulari għar-riskju li d-drittijiet fundamentali tagħhom jistgħu jiġu miċħuda, u għall-istess raġuni huma iktar ta' spiss vittmi ta' diskriminazzjoni u vjolenza fil-ħajja ta' kuljum,

G. billi l-integrazzjoni hi proċess bilaterali li jassumi minn qabel kemm rieda min-naħa ta' l-immigranti nisa biex jieħdu responsabilità għall-integrazzjoni fis-soċjetà ospitanti u kemm rieda fost iċ-ċittadini ta' l-UE biex jaċċettaw u jintegraw lill-immigranti nisa; billi f'dan il-kuntest għandhom ikunu ppjanati u implimentati miżuri integrati biex jinfluwenzaw il-mod ta' aġir kemm ta' l-immigranti u kemm tas-soċjetajiet ospitanti fil-livelli rilevanti kollha u biex jiġu mmobilizzati riżorsi fuq iż-żewġ naħat; billi dan il-proċess bilaterali jirrikjedi impenn reċiproku, li jikkonsisti minn drittijiet u obbligi għas-soċjetà ospitanti u għall-immigranti,

H. billi skond l-aħħar rapporti li jevalwaw politiki nazzjonali għall-integrazzjoni ta' l-immigranti, jidher li d-dimensjoni tas-sessi għadha ma tqisitx b'mod sistematiku kemm fil-livell ta' politiki armonizzati jew fil-livell ta' ġbir ta' dejta,

I. billi l-vjolazzjonijiet tad-drittijiet tal-bniedem kontra l-immigranti nisa u bniet fil-forma ta' l-hekk imsejħa reati għall-unur, żwiġijiet sfurzati, mutilazzjoni ġenitali, jew vjolazzjonijiet oħra ma jistgħux ikunu ġġustifikati fuq l-ebda bażi kulturali jew reliġjuża u m'għandhomx ikunu ttollerati fl-ebda ċirkustanza,

J. billi l-Qafas Finanzjarju ġdid għall-2007-2013 jipprovdi mhux biss għat-tisħiħ tal-programmi eżistenti u tal-Fondi għall-integrazzjoni ta' l-immigranti iżda wkoll għal inizjattivi ġodda bħall-Programm ta' Qafas dwar is-solidarjetà u l-immaniġġjar ta' flussi ta' migrazzjoni (li jinkludi l-Fond ta' Integrazzjoni għaċ-ċittadini ta' pajjiżi terzi, il-Fond għall-Fruntieri Esterni u l-Fond għar-Refuġjati) li jridu jinkorporaw id-dimensjoni tas-sessi u l-aħjar integrazzjoni possibbli ta' l-immigranti nisa,

K. billi ġie osservat li hemm rabtiet numerużi bejn it-traffikar ta' nisa u l-migrazzjoni ekonomika,

Jemmen li l-politika ta' l-Unjoni Ewropea dwar żvilupp u koeżjoni soċjali għandha timplimenta politiki ta' ospitalità u integrazzjoni effettivi għall-immigranti, b'mod partikulari għall-immigranti nisa, li issa jirrappreżentaw il-maġġoranza ta' dawk li qed jimigraw lejn l-UE għal varjetà dejjem akbar ta' raġunijiet (migrazzjoni ekonomika, refuġjati, kenn, rijunifikazzjoni tal-familja); jilqa' l-inizjattiva tal-Kummissjoni biex tippubblika linji gwida dwar il-'programm ta' qafas komuni għall-integrazzjoni ta' ċittadini ta' pajjiżi terzi fl-UE', filwaqt li jisħaq li l-miżuri kollha għandhom iqisu n-natura partikulari tas-sessi u s-sitwazzjoni tan-nisa;

Jirrikonoxxi d-diffikultajiet li qed jiffaċċjaw l-immigranti li għadhom kif waslu, b'mod partikulari n-nisa, li huma l-aktar kategorija vulnerabbli minħabba li jsofru diskriminazzjoni doppja bbażata fuq oriġini etnika u fuq sess; jistieden lill-Istati Membri biex isaħħu l-istrutturi u s-servizzi soċjali li jippermettu lill-immigranti biex jadattaw ruħhom u biex jipprovdulhom informazzjoni dwar id-drittijiet u l-obbligi tagħhom skond il-prinċipji u l-leġiżlazzjoni ta' l-Istati Membri;

Jistieden lill-Istati Membri u lill-Kummissjoni biex jagħmlu dispożizzjoni għall-iffinanzjar ta' programmi speċifikament għan-nisa, li jipprovdu informazzjoni dwar il-prerekwiżiti għall-immigranti biex jidħlu u biex jgħixu fl-Unjoni Ewropea; jitlob ukoll għat-tisħiħ ta' strutturi konsulari u diplomatiċi biex il-ħtiġijiet ta' l-immigrazzjoni jkunu ttrattati b'mod iktar effettiv;

Jistieden lill-organizzazzjonijiet ta' l-immigranti biex jinkuraġġixxu b'mod partikulari lill-membri nisa, iżda wkoll lill-familji tagħhom, sabiex jaħdmu b'mod attiv biex jintegraw u biex jieħdu vantaġġ mill-opportunitajiet għall-integrazzjoni li l-pajjiżi ospitanti jipprovdu, sabiex jappoġġjaw l-isforzi ta' integrazzjoni tas-soċjetajiet ospitanti;

Jisħaq li d-Direttiva 2003/86/KE għadha ma ġietx implimentata b'mod sodisfaċenti mill-Istati Membri kollha, u b'hekk tibqa' possibiltà kbira li l-immigranti nisa jiġu trattati b'mod diskriminatorju; jistieden lill-Kummissjoni, fil-kuntest tar-rapport ta' evalwazzjoni li trid tippreżenta, biex tressaq proposti għal emendi għall-artikoli rilevanti bil-għan li jitnaqqas b'mod sinifikanti (jekk jista' jkun fi żmien sena mill-wasla tagħhom) iż-żmien meħtieġ biex mara tingħata stejtus awtonomu u indipendenti minn żewġha, filwaqt li tiżgura li żżomm dan l-istejtus fil-każ li ma tibqax ma' żewġha (separazzjoni, divorzju, rmulija, eċċ.) u telimina l-possibiltà li jkunu imposti restrizzjonijiet fuq l-aċċess għas-suq tax-xogħol u s-servizzi soċjali kollha;

Jistieden lill-Istati Membri, fuq il-bażi tal-leġiżlazzjoni nazzjonali tagħhom u tal-Konvenzjonijiet Internazzjonali, biex jiggarantixxu rispett għad-drittijiet fundamentali ta' l-immigranti nisa, kemm jekk l-istejtus tagħhom huwa regolari u kemm jekk le, b'mod partikulari l-aċċess għall-ġustizzja, l-għajnuna legali, il-faċilitajiet ta' akkomodazzjoni u l-kura tas-saħħa;

Jistieden lill-Istati Membri, b'konformità mal-leġiżlazzjoni nazzjonali tagħhom u l-Konvenzjonijiet Internazzjonali, biex jagħtu lill-immigranti nisa li l-istejtus tagħhom huwa irregolari u li t-tfal tagħhom qed jattendu l-iskola b'mod normali, id-dritt għall-benefiċċji tal-familja ('allowances' tat-tfal, dritt għal akkomodazzjoni);

Jistieden lill-Istati Membri biex jiżguraw, permezz ta' ftehimiet bilaterali dwar xogħol konnessi mad-dħul ta' ċittadini minn pajjiżi terzi jew permezz ta' metodi oħrajn, li l-immigranti nisa jgawdu stejtus legali sikur u indipendenti bħal xogħol fil-pajjiżi ospitanti u li ma jsofrux diskriminazzjoni fuq il-bażi ta' sess jew ta' oriġini, skond l-acquis tal-Komunità;

Jistieden lill-Istati Membri biex jieħdu azzjoni effettiva biex jiġġieldu kontra l-forom kollha ta' vjolenza billi jipprovdu appoġġ mediku, legali u soċjali xieraq lill-vittmi tal-vjolenza, billi jiġu implimentati programmi ta' rijabilitazzjoni soċjali għall-vittmi, billi joffru aċċess għal kenn lill-vittmi tal-kummerċ tas-sess, filwaqt li jitqiesu b'mod xieraq il-bżonnijiet tal-vittmi għal sikurezza u protezzjoni, u billi jipprovdu informazzjoni preventiva lill-immigranti nisa dwar id-drittijiet tagħhom fil-pajjiż ospitanti;

Jistieden lill-Istati Membri, b'konformità mad-Direttiva 2004/81/KE, meta jikkunsidraw l-applikazzjonijiet għal stejtus legali awtonomu, biex iqisu ċ-ċirkustanzi ta' immigranti nisa li huma vittmi ta' vjolenza, b'mod partikulari vittmi ta' vjolenza fiżika u psikoloġika inkluża l-prattika li qed tissokta ta' żwiġijiet sfurzati jew irranġati u biex jiżguraw li l-miżuri amministrattivi kollha jittieħdu biex iħarsu lil nisa bħal dawn, inkluż aċċess effettiv għal mekkaniżmi ta' assistenza u ħarsien; jistieden lill-Istati Membri biex jissimplifikaw il-proċeduri biex jingħataw permessi ta' residenza lill-vittmi tal-kummerċ tas-sess u biex jadottaw miżuri biex ikunu approvati permessi ta' residenza f'ċirkustanzi eċċezzjonali sabiex vittmi barranin mingħajr stejtus legali jkunu jistgħu jaħarbu l-vjolenza;

Jistieden lill-Istati Membri biex jiżguraw li ftehimiet bilaterali ma' pajjiżi terzi jkunu negozjati u konklużi fuq il-bażi ta' rispett għall-Karta tad-Drittijiet Fundamentali ta' l-Unjoni Ewropea u/jew għall-Konvenzjoni Ewropea għad-Drittijiet tal-Bniedem u l-Libertajiet Fundamentali, b'mod partikulari fir-rigward l-istejtus ta' persuni fil-każ ta' żwieġ, divorzju, kustodja tat-tfal, rifjut jew poligamija;

Jistieden lill-Kunsill, lill-Kummissjoni u lill-Istati Membri biex jistabbilixxu qafas legali li jiggarantixxi lill-immigranti nisa d-dritt li jżommu l-passaport u l-permess għal-residenza tagħhom stess u li jkun possibbli li persuna tinżamm kriminalment responsabbli għat-teħid ta' dawn id-dokumenti;

Jistieden lill-Istati Membri biex fil-pjanijiet ta' azzjoni nazzjonali tagħhom dwar l-impjiegi u l-integrazzjoni soċjali, jinkorporaw miżuri biex jippromwovu l-parteċipazzjoni ta' l-immigranti nisa fis-suq tax-xogħol, jikkumbattu x-xogħol mhux dikjarat, jiżguraw rispett għad-drittijiet soċjali tan-nisa (paga ndaqs, sigurtà soċjali, drittijiet għal pensjoni, eċċ.), jipprovdu appoġġ għall-intraprenditorija, jiżguraw li immigranti nisa xjuħ ma jbatux il-faqar u l-esklużjoni u jippromwovu l-irwol ta' l-imsieħba soċjali u t-trejdjunjins, fil-proċess ta' integrazzjoni soċjali u ekonomika tan-nisa;

Jistieden lill-Istati Membri biex jiżguraw li l-immigranti nisa jirċievu edukazzjoni xierqa u essenzjali fil-forma ta' lezzjonijiet tal-lingwa u informazzjoni dwar drittijiet fundamentali politiċi, soċjali u tal-bniedem u prinċipji demokratiċi fil-pajjiż ospitanti, li tiffaċilita l-integrazzjoni soċjali tagħhom mingħajr ostakli fil-pajjiż ospitanti u tħarishom minn diskriminazzjoni fil-familja u s-soċjetà;

Jistieden lill-Istati Membri biex jippromwovu l-aċċess ta' l-immigranti nisa żgħażagħ għas-sistemi ta' edukazzjoni u ta' taħriġ fil-pajjiżi ospitanti, u biex jippromwovu l-parteċipazzjoni tagħhom fil-programm ta' azzjoni integrat fil-qasam ta' tagħlim tul il-ħajja 2007-2013, li jinkludi l-programmi Erasmus, Leonardo Da Vinci, Comenius u Grundtvig, u fil-programmi Socrates, Kultura 2007-2013 u 'Youth in action' 2007-2013; jikkunsidra li huwa importanti b'mod partikulari li jiġu rikonoxxuti l-kwalifiki professjonali u l-ħiliet tan-nisa (b'mod partikulari diplomi xjentifiċi) u li jiġi żgurat li jkollhom aċċess għal taħriġ tal-lingwa, li jippermettilhom li jintegraw aħjar;

Jistieden lill-Istati Membri biex jippromwovu l-aċċess ta' l-immigranti nisa għall-impjiegi, u biex jiżguraw taħriġ vokazzjonali xieraq, filwaqt li jadottaw miżuri pożittivi biex jiġġieldu kontra d-diskriminazzjoni doppja li jsofru l-immigranti nisa fis-suq tax-xogħol u joħolqu kundizzjonijiet favorevoli biex ikunu jistgħu jidħlu fis-suq tax-xogħol u biex jibbilanċjaw il-ħajja professjonali tagħhom u dik privata, speċjalment billi jitwaqqfu faċilitajiet ta' kura tat-tfal aċċessibbli;

Jistieden lill-Istati Membri biex juru sensibilità partikulari fl-inkoraġġiment tal-parteċipazzjoni ta' immigranti nisa fil-ħajja politika u soċjali skond il-leġiżlazzjoni nazzjonali u l-opportunitajiet li tagħti din il-parteċipazzjoni;

Jirrimarka li l-projbizzjoni tal-ġenituri lit-tfal immigranti bniet biex ma jiħdux sehem fl-isports, fl-għawm u fi klassijiet fl-iskola ma tridx tkun ittollerata u skużata minħabba raġunijiet kulturali jew reliġjużi; jistieden lill-iskejjel u lill-awtoritajiet biex jiżguraw li l-immigranti bniet jieħdu sehem fl-edukazzjoni skolastika u biex jinforzaw l-attendenza obbligatorja fl-iskejjel skond ir-regoli nazzjonali;

Jisħaq li l-awtoritajiet lokali u reġjonali jiġu mistiedna jkollhom rwol dejjem akbar fil-proċess ta' integrazzjoni tan-nisa immigranti, u jistieden lill-Istati Membri u lill-Unjoni Ewropea biex jappoġġjaw dawn l-isforzi finanzjarjament u permezz ta' skambji ta' informazzjoni sabiex, b'mod partikulari, problemi bħad-djar, 'il-ħolqien ta' gettijiet', ir-reati, l-aċċess għal servizzi pubbliċi u soċjali, is-servizzi tas-saħħa, il-kura tat-tfal, eċċ, jistgħu jkunu ttrattati, u jisħaq ukoll l-irwol ta' komunitajiet ta' immigranti organizzati u ta' l-NGOs, li jagħtu pariri, informazzjoni u appoġġ lil nisa immigranti;

Jistieden lill-Kunsill, lill-Kummissjoni u lill-Istati Membri biex jieħdu kull azzjoni meħtieġa biex iħarsu d-drittijiet ta' l-immigranti nisa u l-immigranti bniet u biex jiġġieldu d-diskriminazzjoni li dawn jiffaċċjaw fil-komunità ta' oriġini tagħhom, billi jirrifjutaw kull forma ta' relattiviżmu kulturali u reliġjuż li jista' jikser id-drittjiet fundamentali tan-nisa;

Jistieden lill-Istati Membri biex jew jimplimentaw dispożizzjonijiet legali speċifiċi dwar il-mutilazzjoni ġenitali femminili jew jadottaw dispożizzjonijiet bħal dawn u jħarrku lil kull persuna li twettaq il-mutilazzjoni ġenitali;

Jistieden lill-Istati Membri biex jintroduċu r-reġistrazzjoni obbligatorja mill-ħaddiema tal-kura tas-saħħa tal-każijiet kollha ta' mutilazzjoni ġenitali femminili, inkluża r-reġistrazzjoni ta' każijiet fejn il-mutilazzjoni seħħet u każijiet fejn hemm suspett li l-mutilazzjoni ġenitali tista' sseħħ;

Jistieden lill-Istati Membri biex jitkellmu kontra vjolenza kontra n-nisa bbażata fuq it-tradizzjoni, biex jikkundannaw vjolazzjonijiet tad-drittijiet tal-bniedem ta' l-immigranti nisa u bniet ikkaġunati mill-familji tagħhom, u biex jivverifikaw liema liġijiet huma applikabbli biex membri tal-familja jinżammu responsabbli, b'mod partikulari fil-każ ta' l-hekk imsejħa reati għall-unur;

Jistieden lill-Kummissjoni, lill-Istati Membri u lill-pajjiżi ta' oriġini biex jagħtu informazzjoni responsabbli u sistematika lill-popolazzjonijiet tagħhom dwar il-politiki u l-isfidi ta' l-immigrazzjoni ta' l-UE, l-opportunitajiet u l-obbligi ta' l-immigranti, kemm irġiel kif ukoll nisa, fil-pajjiżi ospitanti, bil-għan li ma jitħalliex li l-immigrazzjoni illegali jkollha impatt negattiv, u l-emarġinazzjoni u l-isfruttament ekonomiku u sesswali ta' immigranti nisa fil-pajjiżi ospitanti;

Jitlob lill-Kummissjoni, fil-kuntest tar-regolament propost dwar statistiċi tal-Komunita rigward migrazzjoni u protezzjoni internazzjonali, sabiex tinkludi indikaturi ta' min joqgħod fuqhom u dejta kumparabbli dwar immigranti nisa sabiex tagħti idea speċifika tas-sitwazzjoni tagħhom u tal-problemi li jiffaċċjaw;

Jitlob lill-Kummissjoni biex twettaq evalwazzjoni kwalitattiva u kwantitattiva tal-politiki u tal-miżuri armonizzati implimentati f'isem l-immigranti nisa permezz ta' strumenti finanzjarji u programmi eżistenti (il-Fond Soċjali Ewropew, il-Fond Ewropew għall-Iżvilupp Reġjonali, il-Fond Ewropew għar-Refuġjati, l-inizjattiva EQUAL, il-programm Daphne biex tkun miġġielda l-vjolenza fuq it-tfal, żgħażagħ u nisa, programmi Ewropej fl-oqsma ta' l-edukazzjoni, ix-xogħol, il-ġlieda kontra l-esklużjoni soċjali u d-diskriminazzjoni);

Jilqa' l-inizjattiva tal-Kummissjoni, skond il-programm ta' qafas komuni għall-integrazzjoni ta' ċittadini ta' pajjiż terz fl-UE, li tippubblika linji gwida dwar il-politiki ta' integrazzjoni li l-Istati Membri għandhom isegwu, u jinnota li din tispeċifika li l-azzjonijiet li għandhom jittieħdu għandhom iqisu l-fatturi partikulari relatati mas-sessi u mas-sitwazzjoni tan-nisa, żgħażagħ u t-tfal ta' immigranti;

Jitlob lill-Kummissjoni sabiex tiġbor dejta relatata mas-sessi rigward l-immigrazzjoni fl-UE, u sabiex tħejji għall-analiżi ta' din id-dejta mill-Istitut Ewropew għall-Ugwaljanza Bejn is-Sessi sabiex jiġu enfasizzati aktar il-ħtiġijiet u l-problemi partikulari ta' l-immigranti nisa u l-miżuri l-aktar xierqa biex dawn jiġu integrati fis-soċjetajiet tal-pajjiżi li qed jospitawhom;

Jilqa' l-fatt li wieħed mill-għanijiet speċifiċi ewlenin tal-Fond Ewropew għall-Integrazzjoni huwa l-obbligu fuq il-korpi ta' Stati Membri li jipprovdu servizzi sabiex jitjieb il-mod kif jinkisbu l-ħtiġijiet ta' gruppi varji ta' ċittadini ta' pajjiż terz, inklużi nisa u tfal; f'dan il-qafas għal azzjoni, jitlob li jingħataw servizzi b'xejn ta'parir lill-immigranti nisa dwar is-suġġetti tad-drittijijet tan-nisa, is-saħħa, id-drittijiet tagħhom dwar sess u riproduzzjoni, xogħol u kwistjonijiet oħra relatati;

Jilqa' r-referenza tal-Komunikazzjoni tal-Kummissjoni msemmija hawn fuq dwar il-prinċipji komuni bażiċi (CPB) u jitlob lill-Presidenza Finlandiża tagħti prijorita fl-aġenda tagħha lil dawn il-prinċipji,

Jilqa' d-deċiżjoni li l-2007 tkun is-sena Ewropea għall-opportunitajiet ugwali għal kulħadd u li l-2008 tkun is-sena tad-djalogu interkulturali, u li dawn ser ikunu użati biex jiġbdu l-attenzjoni għad-diskriminazzjoni (vjolazzjonijiet tad-drittijiet fundamentali) kontra n-nisa u l-bniet u biex jipprovdu s-soċjetà b'firxa akbar ta' informazzjoni dwar il-pożizzjoni u l-irwol ta' l-immigranti nisa, il-kultura tagħhom u l-aspirazzjonijiet tagħhom fil-pajjiżi ospitanti; jinnota li għandu jkun hemm proċess miż-żewġ naħat għall-promozzjoni ta' l-informazzjoni u tal-parteċipazzjoni ta' immigranti nisa f'avvenimenti soċjali Ewropej;

Jenfasizza li l-awtoritajiet nazzjonali, reġjonali u lokali għandhom jikkonduċu djalogu miftuħ aktar intensiv sabiex jikkomunikaw u jikkoperaw mal-komunitajiet u man-netwerks ta' l-immigranti sabiex jantiċipaw u jittrattaw prattiċi li jaffettwaw ħażin lin-nisa u sabiex jippromwovu politiki proattivi biex jiġu integrati;

Jikkundanna ż-żwiġijiet sfurzati u jitlob lill-Istati Membri u, skond il-kompetenza tagħha, lill-Kummissjoni, biex jieħdu l-passi kollha neċessarji biex jikkastigaw lil min hu responsabbli għalihom, anki meta ż-żwiġijiet sfurzati jseħħu bejn residenti ta' l-Unjoni li qed jaġixxu barra mit-territorju ta' l-Unjoni;

Iħeġġeġ lill-Kunsill u lill-Kummissjoni, fil-qafas ta' immigrazzjoni komuni u politika ta' kenn, sabiex jinkludu mar-raġunijiet għal talba għad-dritt ta' kenn ir-riskju li mara tkun suġġetta għal mutilazzjoni ġenitali femminili;

Iħeġġeġ lill-Istati Membri li għadhom m'għamlux dan sabiex jiżguraw li pieni effettivi u skoraġġanti japplikaw skond il-kodiċi kriminali tagħhom għall-forom kollha ta' vjolenza kontra n-nisa u t-tfal, b'mod partikulari żwieġ sfurzat, poligamija, reati għall-unur u mutilazzjoni ġenitali femminili, u sabiex tiżdied il-kuxjenza ta' awtoritajiet ġudizzjarji u tal-pulizija dwar dawn il-kwistjonijiet;

Jitlob lill-Kummissjoni tħejji komunikazzjoni dwar il-migrazzjoni tan-nisa li tinkludi statistiċi kumparattivi kwalitattivi u kwantitattivi u studji dwar il-pożizzjoni u l-irwol ta' l-immigranti nisa fl-UE, u tressaq proposti u politiki speċifiċi biex l-integrazzjoni ta' l-immigranti nisa fis-soċjetajiet li qed jospitawhom tkun aħjar u aktar effettiva;

Jitlob lill-Istati Membri biex jinfurzaw politiki li jiżguraw l-ugwaljanza ta' kulħadd, bħal dik fil-Konvenzjoni dwar l-Istatus ta' Refugjati ta' l-1951, sabiex miżuri li jittieħdu mill-Istati Membri kontra l-migrazzjoni illegali jkunu kompatibbli għal kollox mal-prinċipji tan-non diskriminazzjoni;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill lill-Kummissjoni u lill-gvernijiet u lill-parlamenti ta' l-Istati Membri.

Id-dħul ta' immigranti fl-UE hija realta storika iżda hemm il-każ li se tkun karatteristika tal-ġejjieni.

L-għanijiet tagħna għal żvilupp u koeżjoni soċjali huma għalhekk direttament relatati mal-kapaċita li jkunu mmaniġġjati l-flussi ta' migrazzjoni, u li l-immigranti jkunu utilizzati u integrati fis-soċjetajiet tagħna.

Id-diżordni soċjali li qed jidher f'ħafna bliet Ewropej huwa relatat mal-fallimenti ta' riċerka, studju u politika f'dan il-qasam.

B'mod partikulari, is-sitwazzjoni u l-problemi ta' l-immigranti nisa baqgħu mwarrba u ma ngħatawx l-importanza li jistħoqqilhom .

Huwa l-għan tar-rapporteur tagħkom li jenfasizza l-aspetti varji ta' l-immigrazzjoni tan-nisa u l-oppotunitajiet li din toffri, flimkien ma' l-istrumenti ta' politika Ewropea li tista' tipproteġi d-drittijiet ta' l-immigranti nisa u tgħinhom jużaw b'mod aħjar l-opportunitajiet tagħhom.

A. SINTEŻI TA' L-IMMIGRAZZJONI TAN-NISA FL-UE

(a) dejta ġenerali numerika

Wieħed għandu jinnota li, kemm fuq livell ta' Stat Membru kif ukoll ta' l-UE, iltqajna ma' diffikulta kbira fil-ġbir u reġistrar ta' dejta u statistiċi dwar flussi ta' migrazzjoni fl-Ewropa, u b'mod partikulari dwar il-migrazzjoni tan-nisa

Ara l-proposta għal regolament tal-Parlament Ewropew u tal-Kunsill rigward statistiċi tal-komunita dwar il-migrazzjoni u l-protezzjoni internazzjonali [COM(2005) 375 finali - Mhux ippubblikata fil-Ġurnal Uffiċjali]. .

Skond il-figuri ta' l-Organizzazzjoni Internazzjonali għall-Migranti, in-nisa jirrappreżentaw 45% ta' l-immigranti għall-pajjiżi żviluppati.

Fl-UE mkabbra, hemm tendenza lejn żieda kontinwa fin-numru ta' immigranti nisa, li huwa madwar 54% tan-numru totali ta' immigranti

Stħarriġ dwar il-Ħaddiema tal-Komunita Ewropea (Eurostat). .

Skond l-aħħar statistiċi disponibbli

Statistiċi ta' l-Eurostat f'Focus, Theme 3-2/2003, p.

1. , in-numru ta' immigranti nisa legali fl-Unjoni Ewropea jitla' għal 4% tal-popolazzjoni kollha tagħha.

(b) Dejta kwalitattiva

L-immigrazzjoni tan-nisa fl-UE tkopri firxa wiesgħa ta' kategoriji, bħalma huma:

- ir-rijunifikazzjoni tal-familja

- il-migrazzjoni ekonomika

- ir-refuġjati

- l-immigrazzjoni illegali.

Minkejja l-politiki implimentati mill-UE, numru kbir ta' immigranti qed jgħixu bħalissa fil-marġini tas-soċjeta.

L-aċċess tagħhom għall-ħajja pubblika, politika u ekonomika jibqa' estremament limitat u, skond id-dejta tal-Kunsill ta' l-Ewropa, immigranti nisa huma l-vittmi ta' diskriminazzjoni doppja minħabba l-oriġini etnika u s-sess.

Din id-diskriminazzjoni sseħħ ukoll fuq żewġ livelli - fis-soċjeta ospitanti u fil-komunita ta' l-immigranti fejn jgħixu

Ara r-Riżoluzzjoni 1478 (2006) dwar l-integrazzjoni ta' immigranti nisa fl-Ewropa, paragrafu 1. .

Politika ta' l-immigrazzjoni għandha tqis is-sessi u d-differenzi bejn il-komunitajiet ta' l-immigranti għaliex il-problemi u d-diskriminazzjoni mhumiex l-istess jew fuq l-istess skala fil-firxa kollha.

F'ċerti komunitajiet, l-aktar f'dawk Musulmani, immigranti nisa, ladarba jiżżewġu, ġeneralment jibqgħu d-dar mingħajr ma jkollhom l-opportunita jsiru familjari mas-soċjeta ospitanti u jitgħallmu l-lingwa, u din iżżid l-iżolament tagħhom.

Fil-każ li jibdew jaħdmu, jsibu impjiegi li huma kunsidrati 'ta' livell aktar baxx' jew jagħmlu xoġħlijiet li mhumiex dikjarati jew huma fl-ekonomija 'griża' (agrikultura, forniment ta' ikel, servizzi ta' tindif, xogħol tad-dar) li ma jippermettulhomx indipendenza u sigurta finanzjarja.

Ir-rata ta' impjieg għal immigranti nisa legali hija biss ta' 44%, filwaqt li r-rata tal-qgħad hija ta' 19%

Hemm differenza kbira fl-impjieg (16.9%) bejn immigranti nisa minn pajjiżi terzi u dawk minn Stati Membri ta' l-UE, filwaqt li differenza għall-immigranti rġiel hija ta' 11%.

Id-differenza fl-impjieg bejn immigranti nisa minn pajjiż terz b'kwalifiki għolja u immigranti minn Stati Membri ta' l-UE hija konsiderevolment akbar (23.2%)

Ara r-rapport mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali u lill-Kumitat tar-Reġjuni dwar l-ugwaljanza bejn in-nisa u l-irġiel, (COM (2005) 44 finali), ta' l-14 ta' Frar 2005, paġna 6. .

Fis-sena 2000, il-qligħ ta' immigranti nisa minn pajjiż terz kien ta' xi 10% anqas mill-qligħ korrispondenti ta' immigranti nisa minn Stati Membri ta' l-UE.

Għall-irġiel, id-differenza kienet biss ta' 4%.

Il-problema ewlenija li immigranti nisa jiffaċċjaw tibqa' l-edukazzjoni, meta tqis il-fatt li 50% ta' immigranti nisa ma jkomplux wara l-edukazzjoni obbligatorja, filwaqt li madwar 17% jlestu l-edukazzjoni terzjarja

Statistiċi ta' l-Eurostat f'Focus, 3-2/2003, p.

F'ħafna każi, is-sitwazzjoni ta' immigranti nisa tiddependi fuq l-istejtus legali tar-raġel tagħhom, jew inkella huma kunsidrati, f'termini legali, bħala persuni dipendenti, fatt li għandu konsegwenzi ħżiena fil-każ ta' divorzju jew mewt tar-raġel u, b'mod partikulari, f'każi ta' poligamija, li jwassluhom biex jiġu direzzjonati għal xogħol 'illegali' u jitilfu l-protezzjoni u d-dinjita soċjali.

F'ċerti komunitajiet, l-isterjotipar negattiv tas-sess femminili, bħala regola jiġġenera diskriminazzjoni ħarxa kontra dawk in-nisa, li ħafna drabi twassal għal vjolenza, kemm mentali kif ukoll fiżika, u ġieli twassal għal reati għall-unur.

Skond statistiċi ta' NGO, 5,000 mara hija vittma ta' reati għall-unur kull sena, u numru kbir minn dawn huma immigranti nisa membri ta' komunitajiet Musulmani fl-Ewropa.

Il-Kummissjoni m'għandhiex statistiċi ta' min joqgħod fuqhom dwar kemm huwa kbir dan il-fenomenu fl-Ewropa, iżda ħadet impenn biex tippubblika dalwaqt komunikazzjoni dwar it-twaqqif ta' sistema ta' statistiċi kumparattivi dwar ir-reati u l-ġustizzja kriminali.

B. IL-POLITIKA TAL-KOMUNITA  DWAR L-IMMIGRAZZJONI - ID-DIMENSJONI FEMMINILI

(a) Bażi legali

Il-promozzjoni ta' drittijiet fundamentali, in-nuqqas ta' diskriminazzjoni, u opportunitajiet ugwali għal kulħadd huma l-karatteristiċi bażiċi tal-politiki ta' integrazzjoni.

Il-leġiżlazzjoni ta' l-UE tistipula qafas rigoruż ta' dispożizzjonijiet għal trattament ugwali bbażat fuq l-Artikolu 13 tat-Trattat KE.

L-Artikolu 63 tat-Trattat KE jagħti poteri u kompetenzi lill-Komunita Ewropea fil-qasam ta' immigrazzjoni u kenn.

(b) Leġiżlazzjoni u inizjattivi tal-Komunita 

Il-laqgħa tal-Kunsill Ewropew f'Tampere (1999) stipulat il-qafas għal strateġija għall-immaniġġjar effettiv meħtieġ tal-flussi ta' migrazzjoni b'politika determinata li tintegra ċittadini ta' pajjiżi terzi li għandhom residenza legali fit-territorju ta' Stat Membru.

L-atti legali u l-inizjattivi ewlenin f'dan il-qafas huma:

Id-Direttiva 2000/43/KE li tiddefinixxi u tipprojbixxi diskriminazzjoni diretta u indiretta għal raġunijiet ta' oriġini etnika, u d-Direttiva 2003/109/KE li tistipula l-istejtus ta' ċittadini minn pajjiż terz u d-drittijiet ugwali għal dawn iċ-ċittadini li huma residenti għal perjodu twil ta' żmien.

Id-Direttiva 2003/86/KE tirregola kwistjoni importanti li tikkonċerna direttament immigranti nisa, id-dritt għar-rijunifikazzjoni tal-familja, b'konformita ma' l-obbligu li tipproteġi l-familja u tirrispetta l-ħajja tal-familja.

Dritt li jista' jitolbu r-raġel tal-mara li qed tapplika għal rijunifikazzjoni.

Żieda mal-permess ta' residenza għal perjodu ta' żmien ugwali għal dak ta' l-applikant, il-membri tal-familja tiegħu għandhom aċċess għal edukazzjoni, impjieg u taħriġ vokazzjonali.

Mhux aktar minn wara ħames snin ta' residenza, ir-raġel/il-mara jew is-sieħeb/sieħba, u kwalunkwe tifel/tifla li sa dak iż-żmien ma baqgħux minorenni, huma intitolati għal permess ta' residenza personali.

Fil-bidu ta' l-2005, il-Kummissjoni ppubblikat Green Paper dwar approċċ ta' l-UE għall-immaniġġjar tal-migrazzjoni ekonomika, u f'Diċembru ta' l-istess sena, Komunikazzjoni dwar 'abbozz ta' politika dwar l-immigrazzjoni legali' li ħejjiet il-pedament għal numru ta' proposti għal direttivi (il-kundizzjonijiet għad-dħul u għar-residenza ta' migranti li għandhom ħiliet speċjali, ħaddiema staġjonali, ħaddiema li huma trasferiti bejn l-impriżi, dawk li qed jiġu mħarrġa u huma mħallsin) eċċ.

Kif imsemmi hawn fuq, grupp sinifikanti ta' immigranti nisa huma migranti ekonomiċi.

Għalhekk, politika ta' l-UE f'dan il-qasam għandha tqis serjament din id-dimensjoni.

Hija xi ħaġa pożittiva li l-Komunikazzjoni tal-Kummissjoni (Settembru 2005) dwar 'aġenda komuni għal integrazzjoni: Qafas għall-integrazzjoni ta' ċittadini ta' pajjiż terz fl-Unjoni Ewropea' tenfasizza bis-sħiħ li l-miżuri li għandhom jiġu implimentati għandhom iqisu n-natura speċifika tas-sessi u tas-sitwazzjoni tan-nisa, żgħażagħ u t-tfal ta' immigranti.

Għandu jkun hemm użu xieraq ta' l-opportunitajiet offruti mill-istrumenti finanzjarji għal miżuri f'isem in-nisa jew minn immigranti nisa (Il-Fond Soċjali Ewropew, EQUAL, Il-Fond Ewropew għall-Iżvilupp Reġjonali, Il-programm ta' azzjoni Ewropew għall-Edukazzjoni).

Il-proposti tal-Kummissjoni sabiex is-sena 2007 tkun is-Sena Ewropea għal Opportunitajiet Ugwali għal Kulħadd, u s-sena 2008 bħala is-Sena għal Djalogu Interkulturali, huma inizjattivi kbar sabiex tiżdied il-kuxjenza li tgħin fil-kisba ta' l-għanijiet ta' ftehim reċiproku, integrazzjoni u l-promozzjoni ta' ugwaljanza bejn l-immigranti nisa.

(c) Is-sitwazzjoni bħalissa

Fl-2003, il-Kummissjoni ppubblikat komunikazzjoni ġenerali dwar immigrazzjoni, integrazzjoni u xogħol, u fl-2004 fasslet rapport inizjali ta' evalwazzjoni annwali.

Ħafna Stati Membri jidhru li ma qisux b'mod sistematiku il-kwistjonijiet rigward is-sessi relatati ma' l-immigrazzjoni fuq il-livell ta' politika jew fil-ġbir tad-dejta, kif jidher mill-evalwazzjoni tal-politiki nazzjonali ta' integrazzjoni (rapport tal-punti ta' kuntatt ta' l-integrazzjoni nazzjonali, pjanijiet ta' azzjoni nazzjonali għall-impjiegi, pjanijiet nazzjonali ta' azzjoni għall-integrazzjoni soċjali).

Prattiki varji u miżuri innovattivi relatati b'mod partikulari man-nisa huma importanti li wieħed jieħu nota tagħhom, kif ġej:

Rigward il-problema tal-ħiliet bil-lingwa, ħafna Stati Membri qed jieħdu miżuri sabiex itejbu din is-sitwazzjoni (partikolarment għal immigranti li għadhom jaslu).

Qed isiru sforzi speċjali biex titjieb l-għajnuna gwidata għall-taħriġ vokazzjonali.

Qed isiru sforzi biex tkun promossa l-parteċipazzjoni u l-impenn ta' l-imsieħba soċjali f'dan il-qasam.

Qed isir enfasi akbar fuq l-edukazzjoni tal-pubbliku, qed tiġi provduta informazzjoni dwar id-drittijiet bażiċi u l-obbligi ta' l-immigranti, inkluża l-ugwaljanza bejn l-irġiel u n-nisa, u dwar ir-regoli u l-valuri li japplikaw fil-pajjiżi ospitanti.

Rigward il-qgħad, il-faqar u l-esklużjoni soċjali, oqsma li immigranti nisa huma vulnerabbli ħafna fihom, ħafna pajjiżi ma jidhrux li għadhom għamlu analiżi profonda tal-fatturi li jirrużultaw f'dawn is-sitwazzjonijiet.

Xi Stati Membri qed jagħmlu sforzi biex jipprovdu akkomodazzjoni bi prezz li jintlaħaq, u biex jiġġieldu kontra l-effetti l-ħżiena tal-ħolqien ta' gettijiet, u ta' zoni urbani li sejrin lura fejn l-immigranti huma l-maġġoranza l-kbira.

Il-promozzjoni ta' parteċipazzjoni fil-proċessi tat-teħid ta' deċiżjoni tkompli tiżviluppa skond il-leġiżlazzjoni nazzjonali ta' l-Istat Membri; ħafna mill-25 Stat Membr diġa taw xi drittijiet elettorali lil immigranti fuq livell lokali (fis-sens ta' għotja ta' 'drittijiet ċiviċi').

C. PROPOSTI GĦAL AZZJONI FIL-ĠEJJIENI

Evalwazzjoni u reviżjoni ta' politiki implimentati

Ir-rapporti tal-Kummissjoni u l-intoppi soċjali li nħolqu f'ħafna pajjiżi li għandhom numru sostanzjali ta' komunitajiet ta' immigranti juru l-ħtieġa għal evalwazzjoni serja tal-politiki implimentati u reviżjoni tar-rata ta' assorbiment u ta' l-utilizzazzjoni tar-riżorsi tal-Komunita.

Il-preparazzjoni ta' l-immigranti

Ir-rapporteur tagħkom huwa tal-fehma li huwa essenzjali li jittieħdu numru ta' miżuri sabiex jitjiebu l-għarfien u l-aċċettazzjoni ta' l-immigranti tal-valuri u tar-regoli fundamentali tas-soċjetajiet ospitanti, u li jiġu mħeġġa jitgħallmu l-lingwa tal-pajjiż tad-destinazzjoni tagħhom b'koperazzjoni mal-pajjiżi Ewropej.

Politiki ta' integrazzjoni fil-mira

Il-prijorita ewlenija għar-rapporteur tagħkom hija l-aċċess għas-suq tax-xogħol u t-taħriġ ta' l-immigranti nisa, bi drittijiet tax-xogħol ugwali (paga, assikurazzjoni, penzjoni) fatturi li jiżguraw l-awtonomija u l-indipendenza tagħhom.

Jenfasizza r-responsabilta u l-irwol ta' l-Istati Membri sabiex jinkoraġġixxu l-aċċess tan-nies għas-suq tax-xogħol u r-rispett għad-drittijiet tagħhom tax-xogħol, l-irwol ta' l-imsieħba soċjali u l-irwol tal-Kummissjoni li timmoniterja l-applikazzjoni ta' l- acquis tal-Komunita.

L-integrazzjoni fis-sistema ta' l-edukazzjoni

Il-problemi speċjali ta' immigranti tfajliet għandhom jitqiesu permezz ta' miżuri maħsuba biex jipprevjenu l-falliment u l-abbandun ta' l-edukazzjoni skolastika.

Fl-istess ħin, jista' jkun ta' inċentiv għalihom jekk jitjieb l-aċċess ta' immigranti tfajliet għal edukazzjoni għolja permezz ta' l-użu ta' diskriminazzjoni pożittiva.

Rigward taħriġ, leġiżlazzjoni kurrenti għandha tkun supplimentata permezz ta' provvediment għal forom ġodda ta' rikonoxximent ta' kwalifiki professjonali, stħarriġ u/jew esperjenza professjonali ta' immigranti li għadhom jaslu.

Parteċipazzjoni soċjali - netwerking

It-tisħiħ tal-parteċipazzjoni ta' nisa immigranti fil-forom kollha tal-ħajja soċjali toħroġhom mis-sens tagħhom ta' iżolazzjoni u aljenazzjoni mis-soċjeta ospitanti.

Hija essenzjali l-promozzjoni tal-parteċipazzjoni fil-ħajja pubblika fil-livelli kollha u bl-opportunitajiet offruti mil-leġiżlazzjoni nazzjonali.

Barra minn hekk, parti importanti mill-integrazzjoni soċjali tagħhom hija t-titjieb fid-djalogu bejn il-gruppi varji ta' ċittadini minn pajjiż terz u l-awtoritajiet, l-imsieħba soċjali u l-NGOs fis-soċjetajiet ospitanti.

Fl-istess ħin, hemm bżonn li jitħeġġeġ it-twaqqif ta' organizzazzjonijiet ta' immigranti, li huma fil-pożizzjoni li jipprovdu informazzjoni u appoġġ għal immigranti li għadhom jaslu, u l-parteċipazzjoni tar-rappreżentanti tagħhom fi programmi bħala edukaturi.

Huwa partikolarment utli għal immigranti nisa li jiżviluppaw kuntatti ma' nisa li għadhom jaslu.

Barra minn hekk, dawn l-organizzazzjonijiet għandhom jikkostitwixxu punt ta' djalogu mas-soċjeta ospitanti, li hija preċiżament ir-raġuni għaliex il-parteċipazzjoni tan-nisa f'dawn l-organizzazzjonijiet hija kkunsidrata essenzjali.

Titqajjem kuxjenza fis-soċjeta  ospitanti

Biex jinkisbu l-objettivi tagħna jeħtieg li jkun hemm attitudni u koperazzjoni pożittivi min-naħa tas-soċjeta ospitanti.

Għalhekk għandhom ikunu promossi miżuri biex titqajjem kuxjenza fost il-popli ta' l-Ewropa dwar l-importanza ta' l-immigrazzjoni, l-irwol ta' immigranti nisa, il-problemi partikulari tagħhom u l-modi kif dawn għandhom jiġu trattati.

Skambju ta' prattika tajba

Fl-Istati Membri ta' l-UE, hemm esperjenzi u politiki varji fil-qasam ta' l-immigrazzjoni.

Fil-ħidma sabiex tiġi implimentata politika Ewropea ta' l-immigrazzjoni bbażata fuq għanijiet u sfidi komuni, l-UE għandha tippromwovi l-iskambju ta' prattiki tajbin u kwistjonijiet għal kunsiderazzjoni, li jinkludu wkoll id-dimensjoni tas-sessi.

PROĊEDURA

L-immigrazzjoni tan-nisa: l-irwol u l-post ta' l-immigranti nisa fl-Unjoni Ewropea

Numru tal-proċedura

Kumitat responsabbli Data ta' l-awtorizzazzjoni mħabbra fis-seduta plenarja

Kumitat(i) mitlub(a) jagħtu opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni aktar soda Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) skond l-Artikolu 178(2) preżenti għall-votazzjoni finali

Kummenti (informazzjoni disponibbli b'lingwa waħda biss)


dwar is-Sħubija Strateġika bejn l-UE u l-Afrika t'Isfel

Kumitat għall-Iżvilupp

MOZZJONI GĦAL RIŻOLUZZJONI TAL-PARLAMENT EWROPEW Error!

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew,

– wara li kkunsidra l-Komunikazzjoni mill-Kummissjoni lill-Kunsill u lill-Parlament Ewropew tat-28 ta' Ġunju 2006 bl-isem 'Lejn Sħubija Strateġika bejn l-UE u l-Afrika t'Isfel' ( COM(2006)0347 ),

– wara li kkunsidra l-Komunikazzjoni tat-28 ta' Ġunju 2006 mill-Kummissjoni lill-Kunsill u lir-Rappreżentanti tal-Gvernijiet ta' l-Istati Membri li ltaqgħu fi ħdan il-Kunsill sabiex jagħtu orjentament lill-Kummissjoni dwar ir-reviżjoni tal-Ftehima dwar il-Kummerċ, l-Iżvilupp u l-Koperazzjoni bejn il-Komunita Ewropea u l-Istati Membri tagħha fuq naħa, u r-Repubblika ta' l-Afrika t'Isfel fuq in-naħa l-oħra ( COM(2006)0348 ),

– wara li kkunsidra l-Ftehima dwar il-Kummerċ, l-Iżvilupp u l-Koperazzjoni (TDCA) bejn il-Komunita Ewropea u l-Istat Membri tagħha fuq naħa, u r-Repubblika ta' l-Afrika t'Isfel fuq naħa oħra, li ġiet iffirmata f'Ottubru 1999 u li ġiet applikata proviżorjament u parzjalment minn Jannar 2000 u ddaħħlet kompletament fis-seħħ fl-1 ta' Mejju 2004,

– wara li kkunsidra l-Ftehima ta' Sħubija bejn fuq naħa l-waħda l-Membri tal-grupp ta' Stati ta' l-Afrika, tal-Karibew u tal-Paċifiku (ACP) u fuq in-naħa l-oħra l-Komunità Ewropea u l-Istati Membri tagħha, iffirmata f'Cotonou fit-23 ta' Ġunju 2000 (il-Ftehima ta' Sħubija ta' Cotonou)

ĠU C 317, 15.12.2000, p 3. ,

– wara li kkunsidra r-rapport mill-Proġett tal-Millenju tan-NU: 'Ninvestu fl-Iżvilupp: Pjan Prattiku biex jinkisbu l-Objettivi tal-Millennju għall-Iżvilupp' ,

– wara li kkunsidra l-Istqarrija Konġunta tal-Kunsill u tar-Rappreżentanti tal-Gvernijiet ta' l-Istati Membri li ltaqgħu fi ħdan il-Kunsill, il-Parlament Ewropew u l-Kummissjoni dwar il-Politika ta' Żvilupp ta' l-Unjoni Ewropea, 'Il-Konsensus Ewropew'

ĠU C 46, 24.2.2006, p 1. ,

– wara li kkunsidra r-riżoluzzjonijiet tiegħu dwar Strateġija ta' Żvilupp għall-Afrika

Testi Adottati , P6_TA(2006)0304 . , adottata fis-17 ta' Novembru 2005 u, dwar is-Sħubija għat-Tkabbir bejn l-UE u l-Karibew, l-Istabilita u l-Iżvilupp, adottata fis-6 ta' Lulju 2006

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Iżvilupp ( A6-0310/2006 ),

A. billi l-Afrika t'Isfel hija l-qawwa politika l-aktar sinifikanti fl-Afrika 'l isfel mis-Saħara, li taġixxi b'mod partikolari fil-qafas ta' l-Unjoni Afrikana u s-Sħubija l-Ġdida għall-Iżvilupp ta' l-Afrika (NEPAD) fuq il-livell Afrikan u fil-qafas tal-Komunita għall-Iżvilupp tan-Nofsinhar ta' l-Afrika (SADC) fuq livell reġjonali, u billi hija wkoll parteċipant importanti fuq livell globali, anke fin-negozjati multilaterali tal-kummerċ ta' l-Organizzazzjoni tal-Kummerċ Dinji (WTO), kif ukoll kontributur dejjem jikber taż-żamma tal-paċi u r-riżoluzzjoni tal-konflitti fl-Afrika,

B. billi l-Afrika t'isfel hija bil-bosta l-ekonomija l-aktar b'saħħitha fl-Afrika, 'l isfel mis-Saħara, kif ukoll fil-grupp ta' l-Istati Afrikani, tal-Karibew u tal-Paċifiku (ACP) u billi wara l-laqgħa ministerjali tad-WTO f'Cancun kellha l-irwol ta' tmexxija fi ħdan il-G-20 bħala rappreżentanta tal-pajjiżi Afrikani li qed jiżviluppaw u għamlet sforz biex iżżid is-saħħa ta' dawk il-pajjiżi fin-negozjati dwar kwistjonijiet li huma kruċjali għall-ekonomiji tagħhom,

C. billi l-Afrika t'Isfel kienet membru fil-Grupp Cairns tad-WTO bil-ħsieb li tipproteġi l-interessi ta' l-ekonomiji li jesportaw il-prodotti agrikoli,

D. billi nuqqasijiet ta' qbil fid-dħul ta' flus li ntirtu mill-era ta' l- apartheid b'maġġoranza tal-popolazzjoni bajda tgħix f'kundizzjonijiet kumparabbli ma' l-istandards ta' l-Ewropa tal-punent, filwaqt li maġġoranza tal-popolazzjoni tas-suwed tgħix f'kundizzjonijiet kumparabbli ma' dawk tal-pajjiżi l-inqas żviluppati, bi kważi nofs il-popolazzjoni tgħix taħt il-linja tal-faqar,

E. billi l-istrateġija tal-gvern ta' l-Afrika t'Isfel għall-emanċipazzjoni tas-suwed fl-ekonomija (BEE) ġiet approvata fl-2004 u timmira li tikkoreġi l-inġustizzji ta' l-era ta' l- apartheid billi żżid il-parteċipazzjoni ekonomika mill-popolazzjoni żvantaġġjata,

F. billi r-rata tal-qgħad hija għolja wisq fl-Afrika t'Isfel, b'rata uffiċjali ta' 'l fuq minn 30%, u stima mhux uffiċjali qrib l-40%,

G. billi r-rata tal-qgħad tirrifletti diskriminazzjoni kontinwa bejn ir-razez, billi l-qgħad jaffettwa 50% tal-popolazzjoni tas-suwed, 27% tal-popolazzjoni ta' razza mħallta, 17% tal-popolazzjoni Asjatika u 6% biss tal-popolazzjoni tal-bojod,

H. billi s-sitwazzjoni ta' l-immigrazzjoni fl-Afrika t'Isfel hija waħda speċjali, fuq naħa ilha għal dawn l-aħħar għexieren ta' snin iċ-ċentru ta' l-attrazzjoni għall-migrazzjoni legali (eż. tħaffir għad-deheb u għad-djamanti) u għall-migrazzjoni illegali (livell tajjeb ta' għajxien) mir-reġjun kollu tan-Nofsinhar ta' l-Afrika, u, fuq in-naħa l-oħra, huwa pajjiż li qed isofri ħafna mill-fenomenu 'brain drain', b'mod partikulari fis-settur mediku,

I. billi l-gvern ta' l-Afrika t'Isfel stabbilixxa l-objettivi makroekonomiċi tiegħu fl-Inizjattiva għal Tkabbir Aċċellerat u Komuni għall-Afrika t'Isfel (ASGISA), bil-ħsieb li t-tkabbir ekonomiku jiżdied għal 6% u li l-qgħad u l-faqar jonqos bin-nofs sa l-2014,

J. billi l-Afrika t'Isfel għandha l-akbar ammont ta' persuni fid-dinja infettati bl-HIV bi 320,000 persuna li mietet bl-AIDS fl-2005, il-pandemija ta' l-AIDS li hija traġedja umanitarja li għandha effett ta' ħsara partikulari fuq it-tfal li huma orfni u li jsofru l-abbuż u li qiegħda taffettwa l-ekonomija ta' l-Afrika t'Isfel,

K. billi l-Afrika t'Isfel tħaddem l-ekonomija tar-reġjun kollu ta' l-Afrika 'l isfel mis-Saħara, u billi l-iżvilupp ekonomiku ta' l-Afrika t'Isfel jista' jkollu effett fuq it-tnaqqis tal-faqar u fuq il-kisba ta' l-Objettivi ta' l-Iżvilupp tal-Millennju (MDGs) fuq livell reġjonali,

L. billi r-rata għolja ta' kriminalità xxekkel l-iżvilupp ta' l-ekonomija u l-industrija tat-turisti u tiskoraġġixxi l-investiment dirett barrani,

M. billi l-UE hija s-sieħba kummerċjali l-aktar importanti għall-Afrika t'Isfel, filwaqt li l-kummerċ ma' l-Afrika t'Isfel huwa ta' importanza medja għall-UE,

N. billi l-Afrika t'Isfel hija membru kkwalifikat tal-Ftehima tal-Cotonou mhux eliġibbli għall-preferenzi kummerċjali mhux reċiproċi, u ma tibbenefikax minn għajnuna finanzjarja permezz tal-Fond Ewropew għall-Iżvilupp, iżda tipparteċipa f'koperazzjoni politika u fl-istituzzjonijiet ta' bejn l-ACP u l-UE,

O. billi l-UE hija bil-bosta l-iktar donatur importanti għall-Afrika t'Isfel, billi tipprovdi xi 70% tal-fondi totali mogħtija, li jammonta għal xi 1.3% tal-baġit nazzjonali,

P. billi r-relazzjonijiet ekonomiċi u kummerċjali kif ukoll il-koperazzjoni fil-qasam politiku, soċjali, kulturali, ambjentali, tas-saħħa u oqsma oħra huma rregolati mit-TDCA li għandha l-għan li toħloq Zona ta' Kummerċ Ħieles bi skeda asimetrika u bi protezzjoni għas-setturi sensittivi,

Q. billi l-Kummissjoni pproponiet Sħubija Strateġika bejn l-UE u l-Afrika t'Isfel li għandha tliet objettivi ewlenin, i.e. li toħloq qafas ewlieni, koerenti u ċar li jkopri l-oqsma kollha ta' koperazzjoni, li timxi minn djalogu politiku għall-koperazzjoni politika strateġika, u li żżid il-koperazzjoni eżistenti b'TDCA reveduta,

R. billi t-TDCA ppermettiet lill-UE biex tneħħi d-defiċit kummerċjali ma' l-Afrika t'Isfel u tefgħet piż akbar fuq l-Afrika t'Isfel milli fuq l-UE f'dawk li huma aġġustamenti ta' tariffi, bl-effett li l-UE tibbenefika mit-TDCA kurrenti iktar milli l-Afrika t'Isfel,

S. billi l-prodotti agrikoli u ta' teknoloġija għolja ta' l-UE qed jidħlu fis-swieq ta' l-Afrika t'Isfel b'effetti negattivi fuq is-settur agrikolu u fuq l-iżvilupp ta' prodotti strateġiċi ta' l-Afrika t'Isfel b'valur miżjud, bħall-farmaċewtiċi, makkinarju u vetturi,

T. billi l-Afrika t'Isfel diġa ħadet impenji importanti fi ħdan il-GATS fis-settur tas-servizz, u taffaċċja limitazzjonijiet severi fil-kisba ta' livelli aċċettabbli ta' aċċess u servizz universali,

U. billi l-Kummissjoni bi ħsiebha tirrevedi t-TDCA, partikolarment billi tinkludi dispożizzjonijiet oħra dwar il-liberalizzazzjoni tal-kummerċ u impenji ta' rabta fuq servizzi, investiment, l-akkwist tal-gvern, proprjeta intellettwali, kompetizzjoni, standardizzazzjoni, dwana u regoli ta' oriġini,

V. billi l-inklużjoni ta' l-investiment u l-akkwist tal-gvern jistgħu joħolqu diffikultajiet għall-Afrika t'Isfel u għall-pajjiżi l-oħra fl-Unjoni Doganali tan-Nofsinhar ta' l-Afrika (SACU),

W. billi l-Kummissjoni tipproponi wkoll li ġġib it-TDCA fil-linja mal-Ftehima reveduta ta' Cotonou li tikkonċerna l-proliferazzjoni ta' armi ta' distruzzjoni tal-massa, il-ġlieda kontra t-terroriżmu, il-ġlieda kontra l-impunita, il-prevenzjoni ta' attivitajiet merċenarji,

X. billi l-Kummissjoni bi ħsiebha tipproponi lill-Kunsill tal-Koperazzjoni Konġunta bejn l-UE u l-Afrika t'Isfel, fl-14 ta' Novembru 2006, abbozz ta' Pjan ta' Azzjoni bejn l-UE u l-Afrika t'Isfel dwar l-implimentazzjoni tas-Sħubija Strateġika,

Jilqa' l-approċċ tal-Kummissjoni li tieħu passi lejn Sħubija Strateġika bejn l-UE u l-Afrika t'Isfel u li tipproponi qafas ta' koperazzjoni koerenti u fit-tul;

Jenfasizza li s-Sħubija Strateġika għandha tipprovdi qafas waħdieni li permezz tiegħu, l-istrumenti eżistenti ta' koperazzjoni jistgħu jtejbu l-prestazzjoni fl-interessi tal-popolazzjoni u l-ekonomija ta' l-Afrika t'Isfel;

Jenfasizza li s-Sħubija Strateġika għandha tkun kumplimentari għall-Istrateġija bejn l-UE u l-Afrika u tinkorpora l-linja ta' ħidma eżistenti fuq l-Istrument ta' Koperazzjoni għall-Iżvilupp, Ftehimiet ta' Sħubija Ekonomika (EPA) u negozjati oħra li diġà għaddejjin;

Jenfasizza li l-Pjan ta' Azzjoni għandu jkollu l-għan ewlieni li jnaqqas il-faqar fil-linja mal-Ftehima ta' Cotonou u bil-ħsieb li jinkisbu l-MDGs, u għandu jikkunsidra l-effett tas-Sħubija Strateġika fuq il-pajjiżi tar-reġjun u fuq in-negozjati ta' l-EPA;

Jenfasizza li t-trattament tal-kriżi HIV/AIDS, b'approċċ ibbilanċjat bejn il-prevenzjoni (b'enfasi fuq is-saħħa sesswali u dik riproduttiva), it-trattament u l-kura, għandhom jibqgħu prijorità politika għall-Gvern ta' l-Afrika t'Isfel; jilqa' d-deċiżjoni tal-Gvern favur programm li jwassal il-mediċini antiretrovirali, iżda madankollu jinsisti li l-implimentazzjoni tiegħu għandha tiġi mtejba malajr;

Jilqa' l-approċċ ġdid li għandu jimxi minn djalogu politiku għall-koperazzjoni strateġika politika fejn l-Afrika t'Isfel hija identifikata bħala l-'pajjiż gwida' ('anchor country') kapaċi li jfittex objettivi komuni dwar kwistjonijiet reġjonali, Afrikani u globali, meta wieħed jikkunsidra l-fatt li l-Afrika t'Isfel għandha rwol importanti bħala kelliema għall-Pajjiżi Afrikani 'l isfel mis-Saħara f'fora internazzjonali bħalma huma d-WTO u n-Nazzjonijiet Uniti;

Jitlob lill-Afrika t'Isfel biex tiċċara r-relazzjoni bejn l-SADC, l-SACU u t-TDCA, bil-ħsieb li titfassal politika ta' żvilupp reġjonali aħjar; jistieden lill-Kummissjoni biex tiċċara l-politika ta' l-UE f'relazzjoni mal-SADC, l-SACU u t-TDCA, u jikkunsidra n-negozjati ta' l-EPA;

Jissuġġerixxi li d-djalogu politiku bejn l-UE u l-Afrika t'isfel għandu jkompli jiżviluppa permezz ta' żjarat regolari ta' skambju mid-delegazzjonijiet parlamentari (li huma essenzjali jekk għandu jkun hemm ftehim reċiproku ta' kwistjonijiet ta' interess komuni, is-sistemi demokratiċi rispettivi taż-żewġ partijiet u l-oqsma ta' responsabilità);

Jenfasizza l-irwol politiku speċifiku li l-Afrika t'Isfel diġà ħadet għall-kontinent kollu (eż. is-Sudan, il-Kongo u l-Liberja), jikkunsidra li din il-pożizzjoni għandha tkun magħrufa u appoġġjata mill-Unjoni Ewropea; jenfasizza f'dan il-kuntest l-importanza ta' l-Unjoni Afrikana –li l-Afrika t'Isfel hija waħda mill-fundaturi kif ukoll membru attiv - bħala kelliema possibbli għall-kontinent Afrikan f'dinja globalizzata, u jittama għal aktar żvilupp ta' l-Unjoni Afrikana;

F'dan ir-rigward, jistieden lill-Afrika t'Isfel biex tuża din l-influwenza politika sabiex tasal għall-ftehim paċifiku tal-kriżi f'Zimbabwe, pajjiż ġar tagħha;

Jitlob lill-Kummissjoni żżomm f'moħħha l-fatt li l-Afrika t'Isfel bniet politika u rabtiet kummerċjali importanti ma' pajjiżi Asjatiċi u Amerikani Latini u ma' pajjiżi żviluppati fil-kuntest ta' konfigurazzjonijiet internazzjonali;

Jenfasizza li l-Pjan ta' Azzjoni għandu jikkunsidra d-differenzi ekonomiċi bejn l-UE u l-Afrika t'Isfel, b'mod partikulari fil-qasam tal-kummerċ, bħalma - fir-rigward ta' l-ekonomiji li għadhom qegħdin jiżviluppaw - huwa magħruf mid-WTO innifisha li tiddefendi t-trattament differenzjat li jippermetti ċerti tariffi u miżuri oħra ta' kummerċ meħtieġ għall-għan li jipproteġi dawk l-ekonomiji li għadhom fil-bidu biex jibqgħu fis-seħħ;

Jenfasizza li skond il-Pjan ta' Azzjoni, enfasi partikulari għandha titqiegħed dwar il-ħolqien ta' inċentivi għall-investiment barrani permezz tat-tfassil ta' strateġija innovattiva f'assoċjazzjoni ma' l-awtoritajiet bil-ħsieb li jingħelbu l-ostakli prinċipali ta' l-investiment, bħalma huwa l-impatt soċjali u ekonomiku ta' l-AIDS, ir-rata għolja ta' kriminalità u l-involviment ta' l-Istat fil-politika ta' l-impjieg u l-proprjetà;

Iħeġġeġ lill-Kummissjoni sabiex ma tinsistix li tinkludi elementi fit-TDCA revedut li jtellfu l-iżvilupp ekonomiku ta' l-Afrika t'Isfel, jew it-taqbida għat-tnaqqis tal-faqar, li ma tinsistix għal aktar parteċipazzjoni mis-settur privat fil-provvediment ta' servizzi bażiċi, u li titgħallem mill-falliment tan-negozjati għall-kummerċ ħieles bejn l-SACU u l-Istati Uniti, fejn il-USA ppruvat timponi kundizzjonijiet inaċċettabbli fuq l-SACU ;

Jissuġġerixxi li l-baġit ta' l-UE jipprovdi approprjazzjonijiet biex jiffaċilitaw il-proċess diffiċli għall-integrazzjoni kummerċjali fir-reġjun tan-Nofsinhar ta' l-Afrika;

Jissuġġerixxi li l-Pjan ta' Azzjoni u l-baġit ta' l-UE jinkludu appoġġ għal strateġija b'saħħitha għas-sigurta ta' l-enerġija fl-Afrika t'Isfel li tikkunsidra l-bidla fil-klima u l-impatt soċjali u ambjentali tagħha fuq in-nies fqar fl-Afrika t'Isfel u fir-reġjun, billi jiffoka inter alia fuq l-iżvilupp ta' sorsi ta' enerġija li jiġġeddu, b'mod partikulari l-impjanti żgħar ta' enerġija mill-ilma, l-enerġija mir-riħ u l-bijomassa;

Jenfasizza li l-Pjan ta' Azzjoni għandu jkollu approċċ ta' parteċipazzjoni u magħmul minn diversi partijiet ikkonċernati u għandu jiffoka fuq l-appoġġ għall-prijoritajiet ta' l-Afrika t'Isfel inklużi l-azzjoni sabiex jiġġieldu kontra l-firxa ta' l-HIV, il-miżuri tal-gvern għall-irkupru ekonomiku u l-ġlieda kontra l-inugwaljanza ekonomika, titħaddan il-koeżjoni soċjali u tiżgura li l-benefiċċji ekonomiċi jinfirxu lil hinn mill-ipprivileġġjar finanzjarju li ħiereġ, konformi ma' l-ASGISA u ma' l-istrateġija BEE;

Jissuġġerixxi li għandhom ikollhom prijorità dawk it-talbiet ta' l-Afrika t'Isfel għall-assistenza teknika li huma ffukati fuq il-kisba ta' l-objettivi tal-pajjiż u li jikkontribwixxu wkoll għall-iżvilupp soċjali u ekonomiku tar-reġjun, bil-ħsieb li mexxejja Afrikani oħra jiġu inkuraġġiti jieħdu r-responsabiltajiet tagħhom fir-rigward tat-tfassil u l-implimentazzjoni ta' mudell ta' żvilupp ekonomiku sostenibbli għall-kontinent;

Barra minn hekk, jipproponi li għandu jiġi żviluppat qasam ta' koperazzjoni fil-qasam ta' l-edukazzjoni u tat-taħriġ fil-programm Erasmus Mundus biex jiġu inklużi skambji ta' studenti u għalliema u tieqa għall-Afrika t'Isfel (South Africa Window);

Jinnota l-benefiċċji konsiderevoli li l-Afrika t'Isfel kisbet mis-self disponibbli mill-Bank Ewropew ta' l-Investiment u jitlob almenu għal-livell ugwali ta' appoġġ sabiex jinżamm għall-perjodu 2007-2013 filwaqt li jikkunsidra l-ħtieġa ta' makrointrapriżi u SMEs;

Jinsisti li l-għajnuna ta' żvilupp għandha tkun allokata lokalment u esperti esterni biss għandhom jiġu impjegati u l-prodotti jiġu impurtati biss meta ma jkunx hemm disponibbli prodotti jew kompetenza kumparabbli fir-reġjun;

Jenfasizza l-irwol ta' pijunier fil-qasam tal-politika ta' l-immigrazzjoni li tista' tieħu l-Afrika t'Isfel għar-reġjun tan-Nofsinhar ta' l-Afrika kif ukoll il-kontinent Afrikan b'mod sħiħ grazzi għall-esperjenza unika tagħha f'dan il-qasam; jenfasizza għaldaqstant li l-Afrika t'Isfel għandha bżonn mill-aktar fis li ssaħħaħ l-isforzi tagħha biex tadotta politika koerenti u effiċjenti ta' migrazzjoni; jistieden lill-Kunsill u lill-Kummissjoni jħaddnu dawn l-isforzi billi jaqsmu flimkien l-esperjenzi kif ukoll jiffukaw fuq dan l-irwol speċjali ta' l-Afrika t'Isfel fil-programmi ta' migrazzjoni bħalma huwa AENEAS u l-programm ta' aġġornament;

Iħeġġeġ lill-Kummissjoni biex tibqa' fi djalogu kostanti mal-gvern ta' l-Afrika t'Isfel u li tinkludi lill-Parlament, lill-gvernijiet lokali u lis-soċjeta ċivili fid-diskussjoni dwar is-Sħubija Strateġika, il-Pjan ta' Azzjoni u l-implimentazzjoni sussegwenti tiegħu;

Jagħti istruzzjoni lill-President tiegħu sabiex iressaq din ir-riżoluzzjoni lill-Kunsill, lill-Kummissjoni, lill-gvernijiet u l-parlamenti ta' l-Istati Membri ta' l-UE u lill-Gvern u l-Assemblea Nazzjonali tar-Repubblika ta' l-Afrika t'Isfel.

Wara għexieren ta' snin ta' tmexxija mill-minoranza tal-bojod taħt is-sistema ta' l- apartheid , l-Afrika t'Isfel kellha l-ewwel elezzjoni ġenerali b'diversi partiti f'April 1994.

Wara li kisbet din it-transizzjoni paċifika minn tmexxija ta' minoranza bajda għal demokrazija, il-pajjiż sar membru sħiħ tal-komunita internazzjonali.

Relazzjonijiet internazzjonali

L-Afrika t'Isfel hija l-qawwa politika l-aktar sinifikanti u l-aktar ekonomija b'saħħitha fl-Afrika 'l isfel mis-Saħara.

L-ekonomija ta' l-Afrika t'Isfel hija 50% tal-GDP ta' l-Afrika 'l isfel mis-Saħara, u 75% tal-GDP ta' l-14-il pajjiż tal-SADC.

Fuq livell kontinentali, l-Afrika t'Isfel, u l-President Mbeki personalment, huma l-forza li jmexxu 'l quddiem l-iżvilupp Afrikan.

L-Afrika t'Isfel kellha rwol sinifikanti fil-formazzjoni ta' l-Unjoni Afrikana.

Il-President Mbeki huwa assoċjat mill-qrib man-NEPAD, is-Sħubija l-Ġdida għall-Iżvilupp Afrikan.

Huwa għandu wkoll rwol viżibbli fl-isforzi biex tinkiseb il-paċi fil-pajjiżi Afrikani u fir-reġjuni li għaddejjin minn kunflitt.

Fuq livell reġjonali, l-Afrika t'Isfel hija membru, u tiddomina l-Komunita għall-Iżvilupp ta' l-14-il stat tan-Nofsinhar ta' l-Afrika (SADC) u l-Unjoni Doganali tan-Nofsinhar ta' l-Afrika (SACU - flimkien ma' l-istati BLNS - Botswana, Lesoto, Namibja, Sważiland).

Fuq livell globali, l-Afrika t'Isfel hija meqjusa sew bħala kelliema għall-pajjiżi 'l isfel mis-Saħara u bħala waħda mill-kelliema għall-pajjiżi li qed jiżviluppaw.

L-Afrika t'Isfel għandha dan l-irwol b'mod partikulari fil-qafas tan-negozjati kummerċjali tad-WTO.

L-Afrika t'Isfel kellha rwol prinċipali meta ġiet stabbilita s-Sħubija Strateġika l-Ġdida bejn l-Asja u l-Afrika f'April 2005.

L-importanza internazzjonali ta' l-Afrika t'Isfel, li dejjem qed tiżdied, hija enfasizzata mis-sħubija fiż-żewġ "Gruppi ta' Għoxrin", il-G-20 ta' - issa -21 pajjiż li qed jiżviluppaw, stabbilit fiż-żmien ta' qabel Cancun fl-2003, u l-G-20 tal-Ministri tal-Finanzi u l-Gvernaturi tal-Bank Ċentrali stabbilit fl-1999 biex ilaqqgħu flimkien l-ekonomiji industrijalizzati importanti u li qed jiżviluppaw sabiex jiġu diskussi kwistjonijiet ewlenin fl-ekonomija globali.

Mill-ewwel elezzjonijiet ħielsa fl-1994 'l hawn, il-politika ta' l-Afrika t'Isfel kienet iddominata mill-Kungress Nazzjonali Afrikan (ANC), u personalment mill-Presidenti Nelson Mandela u Thabo Mbeki.

Fl-elezzjonijiet nazzjonali ta' l-2004, l-ANC żiedet is-sehem tagħha ta' votanti għal 69.7%.

Ilum il-ġurnata, l-ANC għandha 293 minn 400 siġġu fl-Assemblea Nazzjonali.

L-Alleanza Demokratika hija t-tieni b'47 siġġu.

Il-pożizzjoni ta' tmexxija ta' l-ANC ġiet ikkonfermata bl-elezzjonijiet lokali ta' l-2006 (66.3% tal-voti nazzjonali).

Minkejja l-appoġġ wiesa' għall-ANC fl-elezzjonijiet, il-gvern, u speċifikament il-President Mbeki, huwa kkritikat dwar numru ta' kwistjonijiet inklużi l-mod kif qed jiġu ttrattati l-qgħad, il-kriminalita u l-HIV/AIDS.

L-Afrika t'Isfel għandha l-akbar numru ta' nies infettati bl-HIV fid-dinja (5.5 miljun).

320,000 persuna mietu bl-AIDS fl-2005 u 18.8% tal-popolazzjoni huma infettati.

Il-pandemija ta' l-AIDS m'hijiex biss traġedja umanitarja; taffettwa wkoll l-ekonomija ta' l-Afrika t'Isfel billi tnaqqas il-medja ta' l-għomor tal-ħajja għal 45.7 snin.

Għalkemm il-President Mbeki ħoloq konfużjoni bir-rimarki dwar l-HIV u l-AIDS, il-gvern ta' l-Afrika t'Isfel ħa pożizzjoni pro-attiva biex jipprova juża l-liġi bbrevettata għall-mediċini antiretrovirali ġeneriċi fil-qafas tal-ftehima TRIPs, u ġew introdotti bidliet strutturali u sistematiċi fis-sistema nazzjonali tas-saħħa.

Ir-rata tal-qgħad hija estremament għolja fl-Afrika t'Isfel b'iktar minn 40%.

Ir-rata tal-qgħad u d-diżastru ta' l-HIV/AIDS jikkontribwixxu għall-instabilita soċjali espressa inter alia mir-rata estremament għolja ta' kriminalita.

L-Afrika t'Isfel għandha waħda mill-ogħla rati ta' qtil u stupru fid-dinja, li taffettwa b'mod negattiv id-dehra tal-pajjiż u taffettwa l-Investiment Dirett Barrani.

L-impatt negattiv ta' l-era ta' l- apartheid fuq l-ekonomija ta' l-Afrika t'Isfel għadu ma ġiex megħlub kompletament, b'mod partikulari t-telf tas-swieq barranin, is-settur statali ineffiċjenti u - l-agħar - id-diskrepanzi kbar bejn il-pagi tal-popolazzjoni tal-minoranza bajda u dawk tal-maġġoranza sewda, li tagħmel il-figura ta' dħul għal kull ras ('l fuq minn USD 5,000 fir-rati ta' kambju tas-suq) pjuttost irrelevanti.

L-inugwaljanza fid-dħul hija waħda mill-ogħla fid-dinja, l-20% l-iktar foqra tal-popolazzjoni jirċievu 3.3% tad-dħul filwaqt li l-10% l-aktar sinjuri jirċievu 47.3%, jiġifieri l-maġġoranza tal-popolazzjoni bajda tgħix f'kundizzjonijiet kumparabbli ma' l-istandards ta' l-Ewropa tal-punent, filwaqt li l-maġġoranza tal-popolazzjoni tas-suwed tgħix f'kundizzjonijiet kumparabbli mal-pajjiżi l-inqas żviluppati.

Kważi nofs il-popolazzjoni tgħix taħt il-linja tal-faqar.

Ħafna mill-indikaturi makroekonomiċi żviluppaw b'suċċess matul dawn l-aħħar għaxar snin.

Il-GDP żdied b'4.9% fl-2005, id-defiċit tal-baġit qiegħed 0.6% (għas-sena fiskali 2005/2006), l-inflazzjoni baqgħet fil-firxa jew taħt l-objettivi uffiċjali ta' 3-6%.

Il-gvern ta' l-Afrika t'Isfel jindirizza l-problemi ekonomiċi u soċjali ewlenin fl-istrateġija għall-emanċipazzjoni tas-suwed fl-ekonomija (BEE), li timmira biex tikkoreġi l-inġustizzji ta' l-era ta' l- apartheid billi żżid il-parteċipazzjoni ekonomika tal-popolazzjoni żvantaġġjata u fl-Inizjattiva għal Tkabbir Aċċellerat u Komuni għall-Afrika t'Isfel (ASGISA) bil-ħsieb li t-tkabbir ekonomiku jiżdied għal 6% u li l-qgħad u l-faqar jonqsu bin-nofs sa l-2014.

L-Inizjattiva Konġunta għall-Kisba ta' Snajja' ta' Prijorita tindirizza n-nuqqas ta' ħaddiema tas-sengħa f'setturi ekonomiċi ewlenin.

Relazzjonijiet ekonomiċi esterni

L-ekonomija ta' l-Afrika t'Isfel hija kkunsidrata bħala dik li tħaddem l-ekonomija tar-reġjun kollu ta' l-Afrika 'l isfel mis-Saħara.

Żviluppi fl-Afrika t'Isfel jista' jkollhom effett fuq it-tnaqqis tal-faqar u l-kisba ta' l-Objettivi tal-Millennju għall-Iżvilupp (MDGs) fuq livell reġjonali.

L-UE hija s-sieħeb l-aktar importanti ta' l-Afrika t'Isfel.

Fl-ewwel seba' xhur ta' l-2005, 42.9% ta' l-importazzjoni kollha ta' l-Afrika t'Isfel ġiet mill-UE, u 37.6% ta' l-esportazzjoni marret fl-UE.

L-importazzjonijiet mill-Afrika t'Isfel kellhom biss 1.4% sehem fis-suq ta' l-UE fl-2005, u 1.7% ta' l-esportazzjoni kollha ta' l-UE marret fl-Afrika t'Isfel.

Ir-relazzjonijiet ekonomiċi esterni ta' l-Afrika t'Isfel huma mqieghda f'qafas kumpless: is-sħubija tad-WTO, il-Ftehima bilaterali għall-Kummerċ, l-Iżvilupp u l-Koperazzjoni (TDCA) ma' l-UE, membru tal-grupp ta' stati ACP bħala firmatarja tal-Ftehima ta' Cotonou, iżda mhux eliġibbli għall-preferenzi kummerċjali mhux reċiproċi u ma tibbenefikax minn għajnuna finanzjarja permezz tal-Fond Ewropew għall-Iżvilupp (EDF).

Il-pajjiż qed jipparteċipa f'koperazzjoni politika ma' l-istituzzjonijiet ta' bejn l-ACP u l-UE, u l-poplu ta' l-Afrika t'Isfel jista' jipparteċipa fi proċeduri għal sejħiet ta' offerti skond l-EDF fil-pajjiżi kollha ta' l-ACP.

L-Afrika t'Isfel hija involuta fin-negozjati tal-Ftehima għal Sħubija Ekonomika (EPAs) mal-grupp "SADC-minus" u għandha unjoni doganali ma' l-erba' pajjiżi "BLNS".

Madankollu, l-Afrika t'Isfel mhux se tingħaqad ma' l-EPA; ir-relazzjonijiet kummerċjali ma' l-UE se jibqgħu taħt it-TDCA.

Id-duplikazzjoni ta' proċessi kurrenti ta' integrazzjoni reġjonali fir-reġjun ta' l-Afrika t'Isfel (SADC, SACU, Is-Suq Komuni għall-Afrika t'Isfel u tal-Lvant) fuq in-negozjati ta' l-EPA qed jikkomplika l-proċess ta' integrazzjoni għall-kummerċ reġjonali tar-reġjun.

Ftehima għall-Kummerċ, l-Iżvilupp u l-Koperazzjoni

It-TDCA ġiet implimentata għal kollox fl-1 ta' Mejju 2004.

Se twassal, wara perjodi ta' transizzjoni ta' 10 snin (għall-importazzjonijiet ta' l-UE mill-Afrika t'Isfel) u ta' 12-il sena (għall-importazzjonijiet ta' l-Afrika t'Isfel mill-UE), għal Zona ta' Kummerċ Ħieles u se tkopri madwar 90% ta' kummerċ bilaterali.

Il-ftehima tipprovdi wkoll għal djalogu politiku regolari.

It-TDCA tinkludi għajnuna finanzjarja kontinwa ta' l-UE skond il-Programm Ewropew għar-Rikostruzzjoni u l-Iżvilupp li jitla' għal madwar € 130 miljun fis-sena.

L-UE (inklużi l-Istati Membri) hija bil-bosta l-iktar donatur importanti għall-Afrika t'Isfel, billi tipprovdi xi 70% tal-fondi totali mogħtija, li jammontaw għal xi 1.3% tal-baġit nazzjonali tal-gvern.

Oqsma oħra ta' koperazzjoni relatati ma' l-ekonomija u l-kummerċ huma arranġamenti inter alia għall-kumulazzjoni ta' l-oriġini, il-koperazzjoni bejn is-servizzi doganali, il-politika ta' kompetizzjoni, l-għajnuna pubblika, il-protezzjoni tad-drittijiet ta' proprejta intellettwali, l-akkwist pubbliku, l-istandardizzazzjoni, il-liberalizzazzjoni fil-qasam tas-servizzi, l-istatistika, it-trasport, il-promozzjoni kummerċjali.

Il-koperazzjoni hija wkoll maħsuba fl-oqsma ta' l-industrija, il-promozzjoni ta' l-investiment, it-telekomunikazzjonijiet, is-soċjeta ta' l-informazzjoni, l-enerġija, it-tħaffir, it-turiżmu, l-agrikoltura, is-sajd, il-politika tal-konsumatur u s-servizzi (finanzjarji).

Jeżistu żewġ ftehimiet bilaterali separati dwar ix-Xjenza u t-Teknoloġija, u l-Inbid u l-Ispirti.

L-effetti tat-TDCA

It-TDCA għenet lill-UE biex jitnaqqas id-distakk fil-bilanċ kummerċjali ma' l-Afrika t'Isfel.

L-asimetrija inkluża fit-TDCA kellha riżultati ambigwi.

Fil-verita, it-TDCA hija żbilanċjata favur l-UE b'bidliet fit-tariffi ta' l-UE li jaffettwaw biss 25% tal-prodotti tal-kummerċ kurrenti b'tariffa medja miżjuda ta' 2.7% biss.

Bidliet fit-tariffi ta' l-Afrika t'Isfel jaffettwaw 40% tal-prodotti fil-kummerċ kurrenti f'kuntest ta' tariffa medja miżjuda ta' 10%.

L-akbar piż għat-TDCA f'termini ta' aġġustamenti fit-tariffi bħalissa jaqa' fuq l-Afrika t'Isfel, b'impatt sinifikanti fuq il-kapaċita għad-dħul mill-ġbir tal-gvern, u b'konsegwenza fuq il-kapaċita tiegħu għall-investiment fis-settur soċjali u l-ħarsien tas-saħħa.

Il-pożizzjonijiet ta' l-UE dwar l-agrikoltura kif ukoll setturi sensittivi oħrajn għall-Afrika t'Isfel u l-iżvilupp reġjonali kienu aggressivi ħafna, u se jkunu ħafna iktar issa li n-negozjati multilaterali skond id-Doha tad-WTO ġew sospiżi, li jista' jikkomprometti l-isforzi reġjonali li diġa saru għall-kisba ta' l-MDGs.

Setturi teknoloġiċi għolja fl-Afrika t'Isfel jiffaċċjaw pressjoni aktar għolja minn importazzjonijiet ta' l-UE li għandhom vantaġġ komparattiv, u dan għandu l-potenzjal li joħloq diffikultajiet fis-setturi ta' innovazzjoni li qed jikbru fl-Afrika t'Isfel (farmaċewtiċi, makkinarji, vetturi tat-trasport) u li tkun ta' ħsara għall-iżvilupp reġjonali ta' setturi strateġiċi li jistgħu jikkontribwixxu reġjonalment għat-titjib ta' l-istandards ta' l-għajxien u għall-kisba tal-MDGs.

Il-perjodu ta' implimentazzjoni tat-tnaqqis tat-tariffi tat-TDCA (li qegħdin b'lura) huwa marbut ma' perjodu simili għall-perjodu ta' implimentazzjoni tal-SADC FTA.

Il-liberalizzazzjoni bejn il-membri ta' l-SADC u fl-istess ħin l-Afrika t'Isfel ma' l-UE, se tnaqqas l-abilita li jkun analizzat l-impatt ta' l-SADC FTA u t-TDCA.

It-TDCA għandha tappoġġja l-integrazzjoni ta' l-SADC mingħajr ma tikkomprometti l-abilita tal-membri ta' l-SADC li jinterrogaw u jimmaniġġjaw il-proċess tagħhom fil-pajjiżi tan-Nofsinhar ta' l-Afrika.

Komparattivament, l-Att għat-Tkabbir u għall-Opportunitajiet ta' l-Afrika għandu limitazzjonijiet anqas stretti fuq ir-Regoli ta' Oriġini milli mit-TDCA.

Ir-regoli restrittivi ta' oriġini fit-TDCA inaqqsu l-abilita tal-pajjiżi tan-Nofsinhar ta' l-Afrika li jużaw il-kapaċita ta' teknoloġija għolja fl-Afrika t'Isfel biex tiżdied il-valorizzazzjoni tal-prodotti għall-esportazzjoni lejn l-UE.

Regoli ta' oriġini ġenerużi jistgħu jippromwovu rabtiet pożittivi 'l quddiem u lura bejn l-ekonomiji ta' l-Afrika t'Isfel u tal-pajjiżi tan-Nofsinhar ta' l-Afrika.

Sħubija Strateġika bejn l-UE u l-Afrika t'Isfel u l-Pjan ta' Azzjoni Konġunt

Fit-28 ta' Ġunju 2006, il-Kummissjoni pproponiet is-Sħubija Strateġika bejn l-UE u l-Afrika t'Isfel li se tiġi implimentata ma' Pjan ta' Azzjoni Konġunt li se jkun propost lill-Kunsill għall-Koperazzjoni bejn l-UE u l-Afrika t'Isfel f'Novembru 2006.

Idea ċentrali hija li jkun żviluppat id-djalogu politiku b'mod li l-UE u l-Afrika t'Isfel jidentifikaw pożizzjonijiet politiċi komuni dwar suġġetti ta' interess reċiproku li mbagħad iwasslu għal azzjoni konġunta fuq livell reġjonali u globali, jiġifieri azzjonijiet konġunti fl-Afrika (iż-żamma tal-paċi, il-medjazzjoni, in-NEPAD, l-Unjoni Afrikana, eċċ.) jew fuq livell globali (jiġifieri fin-NU jew fid-WTO, li jikkonċernaw il-migrazzjoni, il-kwistjonijiet ambjentali, il-bidla fil-klima, eċċ.).

Fuq il-livell tar-reġjun tan-Nofsinhar ta' l-Afrika, azzjonijiet konġunti huma suġġeriti li jikkonċernaw il-pandemija ta' l-AIDS, il-kriżi taż-Żimbabwe u l-integrazzjoni reġjonali.

Id-Dokument ta' l-Istrateġija tal-Pajjiż 2007-2013 bħalissa qiegħed jiġi nnegozjat.

Għandu jkun konformi ma' l-Istrateġija l-ġdida tal-pajjiżi tan-Nofsinhar ta' l-Afrika u jiġi implimentat bħala parti mill-Pjan ta' Azzjoni Konġunt.

Ir-reviżjoni tad-TDCA hija element ċentrali ta' l-Istrateġija.

Il-Kummissjoni tipproponi inter alia l-elementi li ġejjin għal TDCA revedut:

§ referenza għall-MDGs

§ impenji li jorbtu legalment biex it-TDCA ssir konformi mal-Ftehima reveduta ta' Cotonou (il-proliferazzjoni ta' armi tal-qerda tal-massa, il-ġlieda kontra t-terroriżmu, il-ġlieda kontra l-impunita, appoġġ għall-Qorti Kriminali Internazzjonali, il-prevenzjoni ta' attivitajiet merċenarji)

§ djalogu politiku aħjar b'konformita mar-reviżjoni ta' Cotonou

§ dispożizzjonijiet oħra dwar il-liberalizzazzjoni tal-kummerċ

§ impenji li jorbtu f'oqsma bħal servizzi, investiment, akkwist tal-gvern, proprjeta intellettwali, kompetizzjoni, evalwazzjoni ta' standardizzazzjoni u konformita, dwana, regoli ta' oriġini

§ li jissaħħu d-dispożizzjonijiet f'oqsma bħal ġustizzja, il-liberta u s-sigurta, il-ħasil tal-flus, id-drogi u l-migrazzjoni, il-kwistjonijiet soċjali (l-impjieg, l-ugwaljanza bejn is-sessi fil-liġi tax-xogħol), il-programmi ta' skambju għaż-żgħażagħ, il-koperazzjoni kulturali.

Evalwazzjoni qasira tas-Sħubija Strateġika u l-Pjan ta' Azzjoni Konġunt

Is-Sħubija Strateġika ma tirrikonoxxix l-impatt importanti soċjali u ta' l-iżvilupp tax-xogħol doppju bejn ir-reviżjoni tat-TDCA u n-negozjati EPA li jista' jkollhom fuq l-Afrika t'Isfel iżda b'mod speċjali fuq il-pajjiżi BLNS u fuq il-Pajjiżi l-Anqas Żviluppati l-oħra tar-reġjun.

L-inklużjoni ta' l-impenji rigward dawk li huma msejħin "Kwistjonijiet ta' Singapore" fit-TDCA hija partikolarment problematika għall-Afrika t'Isfel.

Minkejja l-pressjoni ta' l-UE, l-akkwist tal-gvern u l-ftehimiet ta' investiment ilhom isibu reżistenza fid-WTO u huma, parzjalment, ir-raġuni għaliex m'humiex jittieħdu deċiżjonijiet fin-negozjati dwar il-kummerċ ħieles bejn l-SACU u l-Istati Uniti.

Għalkemm l-Afrika t'Isfel tista' tkun f'pożizzjoni aħjar biex tinnegozja dawn il-kwistjonijiet, meta kkomparata ma' pajjiżi SACU oħra, dan irid isir fuq il-bażi ta' tfassil ta' politika bbażata fuq l-evidenza.

Ir-reviżjoni tat-TDCA m'għandhiex tinsisti dwar aktar parteċipazzjoni tas-settur privat fil-provvediment ta' servizzi bażiċi.

Dwar is-servizzi, l-Afrika t'Isfel ħadet impenji importanti fi ħdan il-GATS u diġa qed taffaċċja limitazzjonijiet severi fil-kisba ta' livelli aċċettabbli ta' aċċess u servizz universali.

Dwar l-investiment, l-Afrika t'Isfel iffirmat diversi trattati ta' investiment bilaterali li diġa jiggarantixxu protezzjoni għal numru ta' stati membri ta' l-UE.

Il-promozzjoni tas-sħubijiet Pubbliċi/Privati f'servizzi essenzjali tat riżultat varjat u ta' spiss kellha impatti negattivi fuq il-fqar f'setturi bħall-ilma u s-sanita.

Is-Sħubija Strateġika għandha tagħti prijorita lit-talbiet għall-għajnuna teknika f'oqsma li huma strateġiċi biex jinkisbu l-objettivi għall-iżvilupp tal-pajjiż li jistgħu wkoll jikkontribwixxu għall-iżvilupp soċjali u ekonomiku fir-reġjun kollu kemm hu tan-Nofsinhar ta' l-Afrika.

Il-kapaċita teknika ta' l-Afrika t'Isfel għandha tkun rinfurzata bil-ħolqien tal-kapaċita, b'assistenza teknika, bi ftehimiet ta' ekwivalenza u b'rikonoxximent reċiproku rigward sikurezza ta' l-ikel, miżuri sanitarji u fitosanitarji.

Għandhom ikunu kkunsidrati il-mekkaniżmi biex jassistu l-esportazzjoni ta' pajjiżi oħra ġirien fir-reġjun f'dan ir-rigward.

Is-Sħubija Strateġika ma tipproponix strateġija soda ta' sigurta ta' l-enerġija li tqis il-bidla fil-klima u l-impatt soċjali u ambjentali tagħha fuq l-iktar nies foqra fl-Afrika t'Isfel u l-LDCs oħra f'dan ir-reġjun.

Strateġija sostenibbli ta' sigurta ta' l-enerġija, ibbażata fuq il-protezzjoni ta' l-ambjent u l-kisba ta' l-MDGs, għandha tħaddan l-iżvilupp ta' sorsi ta' enerġija li jiġġeddu, bħalma huma l-enerġija solari, l-enerġja mir-riħ u l-bijomassa, u sorsi ta' enerġija ta' impatt baxx bħalma huma impjanti fuq skala żgħira ta' enerġija mill-ilma.

Dawn għandhom jibbenefikaw lis-setturi l-aktar fqar tas-soċjeta li jgħixu l-aktar f'zoni rurali 'l barra mill-mappa fir-reġjun.

Biex jappoġġja dan il-għan, il-baġit ta' l-UE għandu jipprovdi approprjazzjonijiet biex jassistu t-transizzjoni mid-dipendenza kurrenti fuq is-settur ta' estrazzjoni għal strateġija ta' enerġija nazzjonali u reġjonali aktar sostenibbli.

PROĊEDURA

Is-Sħubija Strateġika bejn l-UE u l-Afrika t'Isfel

Numru tal-proċedura

Kumitat responsabbli Data tat-tħabbir ta' l-awtorizzazzjoni fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Eżami fil-kumitat

Kummenti (informazzjoni disponibbli b'lingwa waħda biss)